ŠOK INTERVJU: Preci polovine ove vlade ratovali su protiv Srbije – OVO KRIJU OD NARODA – VIDEO | Borba Info\nHome/Fakti/ŠOK INTERVJU: Preci polovine ove vlade ratovali su protiv Srbije – OVO KRIJU OD NARODA – VIDEO\nŠOK INTERVJU: Preci polovine ove vlade ratovali su protiv Srbije – OVO KRIJU OD NARODA – VIDEO\n23/02/2021\tFakti Leave a comment\nUvek smo imali neku mafiju i kada se neka iskoreni, kao zemunski klan, surčinski klan, govorili da se nikada to na teritoriji Srbije neće ponoviti.\nMeđutim, imamo danas delove tog klana koji su na najvećim pozicijama, neki si u Vladi. Vrlo aktivan je bio u tom klanu ministar Lončar, niko ne sme da ga skloni, znači da je moćan, rekao je predsednik Nove Srbije Velimir Ilić gostujući u emisiji Reč produkcije Helmkast.\nKako je rekao, umesto iskorenjivanja, dolazi do toga da jedan klan preraste u drugi. – Ispada da je ovaj navijački klan bio mnogo jači i od zemunskog i od surčinskog klana.\nGodinama navijači žare i pale u Srbiji, kad su protesti obezbeđuju vlast i štite režim. U Mionici sam pre deset godina pobeđivao sam na izborima, a sada ko god bi stao na moju listu u Mionici, a to su najugledniji ljudi, dođu mu žestoki momci sa džipovima kući na vrata i kažu mu: „Ako budeš na listi, čuvaj se, pazi se“.\nI čovek dođe da moli, „molim te imam porodicu, decu, ne mogu…“ Čuvare kutija na izborima su terali, dođu momci i kažu: „šta ćeš ovde, gubi se odavde, marš napolje“ – priča Ilić.\nOn konstatuje da je „Vučićevo remek delo ova navijačka grupa“. – Za devet godina kako je na vlasti, gde smo otišli, nema nijedno novo poglavlje, nema ništa.\nLažiraju se podaci o nezaposlenosti. Pričaju kako je nezaposlenost smanjena, evo u Čačku, bilo 11.000, sad navodno 5.000 nezaposlenih, maltene je nema, ovi ostali kao biraju poslove, studiraju itd.\nMeđutim, izađe onda ovaj da govori o budžetu i kaže najveće umanjenje budžeta je od poreza na zarade. Pa kako, ako ste zaposlili 6.000 ljudi, mora da se podigne i prihod od poreza na zarade – primećuje lider Nove Srbije.\nIlić navodi da su „preci pola ove Vlade ratovali na strani Autrougarske u Prvom svetskom ratu“. – I Vučićeva familija je bila tamo. Moj je deda bio Solunac, branio kraljevinu, zato je platio glavom.\nMi volimo Srbiju i nećemo da dozvolimo da je neko uništava, ovo je moja dedovina i dok sam živ boriću se za to. Neće oni dati da se ovo reši na izborima, kada tad će ovo morati da se reši na ulici – poručio je sagovornik Helmkasta.\nOn je rekao da dok je bio u različitim Vladama nikada nije video ministre da poste, a izuzetak su, kako je rekao, samo on i još jedan ministar čije ime možete saznati ako pogledate emisiju.\nPrevious LOBISTI POBESNELI: Najnoviji primer Švedske ponovo srušio sve korona teorije\nNext Šest članica EU ne dozvoljava ni brak ni zajednicu LGBT osoba


EKOLOŠKI INCIDENT Otrovna mrlja stigla do Gračanice, ide prema Doboju, voda nije za upotrebu\nMrlja koju je u rijeci Spreči formirala kemikalija koja je iscurila iz odlagališta Tvornice sode u Lukavcu jutros je primjećena na području Gračanice i kreće se prema Doboju, priopćio je Srni glasnogovornik Republičke uprave civilne zaštite Republike Srpske Željko Stojanović.\nOn je istaknuo da PH vrijednost u ovom trenutku iznosi 10 i da se smanjuje u odnosu na jučerašnji dan, kada je iznosila 12.\nPrema njegovim riječima, ta vrijednost je još osjetno iznad normalne koja iznosi pet do šest, ali ne i previsoka, ali će definitivno praviti štetu sve dok ne postigne uobičajenu vrijednost.\n“Očekuje se da ta PH vrijednost, kada mrlja dođe do Doboja i mjesta gdje se Spreča ilijeva u Bosnu ona bude još manja”, rekao je Stojanović, dodajući kako se očekuje da mrlja s lužinom do ušća Spreče u Bosnu kod Doboja stigne sutra.\nPrema njegovim riječima, nadležne ekipe su na terenu, prate situaciju i javnost će biti obavještavana o razvoju situacije.\nOn je ponovio upozorenje građanima u slivu Spreče i Bosne da do daljnjeg ne koriste vodu iz tih rijeka i da putem medija prate situaciju, sve dok nadležne institucije ne jave da je voda za upotrebu. /Srna/HMS/\nKako se 5000 vojnika RSK predalo Stipetiću: ‘Stao Čedo 50 metara...\nProgram obilježavanja 24. obljetnice VRO „Bljesak“\nVIDEO/FOTO Situacija s migrantima u BiH dramatična, specijalci stigli na Ivan


Analitičari: Izbor Tačija ubrzava formiranje ZSO - | iKos.rs\nAnalitičari: Izbor Tačija ubrzava formiranje ZSO\n02 mart 2016 11:53\nBeograd - Izborom Hašima Tačija za predsednika Kosova stekli su se svi uslovi za početak rada Specijalnog suda za ratne zločine tzv. OVK, smatraju analitičari.\nPrištinski mediji očekuju prve optužnice u septembru, a sam Tači, koji na dužnost stupa 7. aprila, tvrdi da će Kosovo ispoštovati sve svoje zakonske i ustavne obaveze u pogledu rada tog suda.\nTači kaže će taj sud biti prednost za Kosovo i snažan argument za konsolidaciju "zemlje prema međunarodnoj zajednici". Dakle, kaže aktuelni zamenik premijera i šef kosovske diplomatije, ne postoji zabrinutost niti oklevanje jer Priština "nema šta da krije".\nOn lično nije zabrinut zbog formiranja tog suda, tvrdi Tači u intervjuu Glasu Amerike, i dodaje: "Mi smo ratovali protiv režima (Slobodana) Miloševića i protiv Miloševićevih zakona. Danas mi poštujemo međunarodne zakone i standarde".\nAnalitičar Nedžmedin Spahiu u izjavi za Tanjug ističe da bez rasvetljavanja zločina Kosovo ne može napred, te da očekuje skoro formiranje Specijalnog suda, ali i napominje da sve u vezi sa tom pravosudnom institucijom više ne zavisi od Prištine.\nFormiranje suda i prve optužnice Spahiu očekuje uskoro, da sve formalnosti budu obavljene, uključujući i glasanje u parlamentu i potpisivanje dogovora o sudu sa Holandijom, tako da sada, kako kaže, više ništa ne zavisi od Kosova.\nOn je podsetio da je već bilo najavljeno da će prve optužnice tužilaca ovog biti podignute u januaru, ali i da se do sada to nije dogodilo. Veruje, ipak, da će se to desiti u prvoj polovini godine.\n"Kosovo još nosi ratnu hipoteku ali i posleratnu hipoteku kada su se dogodila mnogobrojna politička ubijanja desila na Kosovu i zločini koji treba da budu rasvetljeni i koji drže kosovsko društvo kao taoca," rekao je Spahiu.\nPo njegovim rečima, bez rasvetljavanja tih događaja, bez rasvetljavanja ratnih zločina, kosovsko društvo ne može ići napred.\nSedište Specijalnog suda biće u Holandiji, a holandska vlada je pre mesec najavila da bi ta pravosudna institucija trebalo da počne sa radom ove godine.\nPred tim sudom će se, kako je najavljivano, voditi procesi za zločine počinjene tokom i neposredno posle sukoba na Kosovu.\nPrištinski "Kosova sot" piše da će prve optužnice pred Specijalnim sudom biti podignute u septembru.\nPozivajući se na izvore iz kosovskog Ministarstva spoljnih poslova, list piše da će sud postati operativan u septembru, pošto je kosovska predsednica pre nekoliko nedelja potpisala sporazum o njegovom formiranju.\nI predsednik Srpske liste Slavko Simić očekuje ubrzanje procesa formiranja Specijalnog suda za ratne zločine koje je počinila OVK.\nSimić je u izjavi za Tanjug rekao da je izborom novog kosovskog predsednika izbegnuto produbljivanje krize na Kosovu, da su stvoreni svi uslovi za formiranje Specijalnog suda za ratne zločine OVK i da očekuje skori početak rada tog suda.\n"U petak na vanrednoj sednici skupštine u Prištini izbegli smo produbljivanje političke krize, samim tim što je izabran predsednik Kosova i zato očekujem da se u narednom periodu ubrzaju mnogi procesi na Kosovu i Metohiji, samim tim i da se ubrza proces formiranja Specijalnog suda za ratne zločine," rekao je on.\nOn je, međutim, kazao da je evidentno da Kosovo prolazi kroz opasne faze, ne samo u političkom, već u svakom drugom smislu i da se nada da ovoga puta to neće značiti i odlaganje formiranja Specijalnog suda za ratne zločine OVK.\nS druge strane, publicista Veton Suroi tvrdi da kosovska politička kriza ne samo da nije prevaziđena, već je Priština još dublje utonula u nju.\nKada je u pitanju Specijalni sud, prema Suroiu, ta pravosudna institucija bi mogla da pozove Tačija u više različitih svojstava, uključujući i status optuženog. Prema Suroiju, bez obzira na funkciju koju bi Tači obavljao u trenutku tog poziva, izvesno je da bi potencijalna optužnica protiv njega predstavljala delom krizu "za mnogo ozbiljnije države od Kosova".\n"Kakva god da je odluka (Specijalnog) suda u vezi sa Hašimom Tačijem, ime Kosova, dobrim delom zbog imena Hašima Tačija, verovatno neće izaći iz krizne zone", smatra Suroi.\nIzborom kosovskog predsednika bavi se i švajcarski "Tagesancajger" koji smatra da je Tačijev interes eskalacija događaja, jer bi Specijalni sud još ove godine trebalo da podigne prve optužnice protiv bivših komandanata OVK, "koji danas u odelima i kravatama pljačkaju zemlju".


Statistika poražavajuća! Nagli skok preminulih i obolelih - Naši u svetu\nObjavljeno 13/02/20 u 09:30\nFoto: Tanjug/ Chinatopix via AP\nBroj smrtnih slučajeva od posledica novog koronavirusa u kineskoj provinciji Hubei naglo se povećao za 242, ali je naglo porastao i broj zaraženih – za 14.840, saopštili su danas zdravstveni zvaničnici, nakon što su počeli da koriste nove metode dijagnostikovanja bolesti.\nJoš 44 slučaja koronavirusa na kruzeru kod Japana,ukupno 218\nKod još 44 osobe na kruzeru Dajmond princes, usidrenom kod grada Jokohama, potvrđen je novi koronavirus, saopštlo je danas japansko ministarstvo zdravlja.\nTime je broj zaraženih na brodu, na kojem se u karantinu nalazi više od 3.500 putnika i članova posade, među kojima i 14 iz Srbije, porastao na 218, od 713 koliko ih je do sada testirano, penosi AP.\nJapan je saopštio da će dozvoliti pojedinim starijim putnicima koji su bili negativni na testu na koronavirus, dozvoliti da se iskrcaju pre isteka karantina, 19. februara.\nMinistar zdravlja Kacunobu Kato rekao je ranije da će starijim putnicima koji od ranije imaju zdravstvene tegobe ili su smešteni u kabinama bez prozora, biti dozvoljeno da se iskrcaju već u petak, 14. februara i da preostalo vreme karantina provedu na kopnu, podseća Rojters.\nAgencija dodaje da iskrcavanje, međutim, neće biti dozvoljeno onima koji su bili u kontaktu sa putnicima koji su bili pozitivni na koronavirus.\nKako su preneli japanski mediji, oko 80 odsto putnika je starije od 60 godina, 215 ih je u osamdesetim godinama, a 11 u devedesetim.


Mihajlović: Ove godine biće modernizovano 100km pruge (video) - Gradjevinarstvo.rs\nMihajlović: Ove godine biće modernizovano 100km pruge (video)\nMihajlović je na trećoj Međunarodnoj konferenciji „Železnička infrastruktura u regionu“, istakla da se Srbija po kvalitetu železničke infrastrukture u 2014. godini pomerila sa 102. na 87. mesto, upravo zahvaljujući pokrenutim kreditima i investicijama u prethodnih godinu dana.\n- Srpske železnice danas idu na dva koloseka: putem reformi i investicija u modernizaciju pruga i nabavku novih vozova. Železnice čekaju bolji dani – rekla je Mihajlović, podsetivši da su srpske železnice ove godine podeljene na holding sa tri posebna preduzeća: „Srbija voz“, „Srbija kargo“ i „Infrastruktura Železnice Srbije“.\nMinistarka je poručila da je cilj da železnički transport postane dominantan u odnosu na druge vidove transporta. Ona je rekla da je u ovoj godini pušteno u saobraćaj 45 kilometara modernizovanih koloseka, a kako je istakla, cilj je da u ovoj godini bude ukupno modernizovano više od 100 kilometara pruge.\nKako je navela, počela je i modernizacija deonice Koridora 10 Mala Krsna-Velika Planu, a očekuje se i početak rekonstrukcije pruge Beograd-Bar kroz Srbiju.\nPotpredsednica vlade je istakla da će se u narednom periodu realizovati još mnogo projekata i da je cilj da se, na primer, od Beograda do Novog Sada putuje svega 30 minuta.\nMihajlović je rekla da su napravljeni ozbiljni iskoraci u prethodnom periodu, s obzirom da su pokrenuti mnogi odobreni krediti „Evropske banke za obnovu i razvoj“ (EBRD), „Evropske investicione banke“ (EIB) i ruski kredit. Ona je izrazila očekivanje da će u novembru biti potpisan i okvirni sporazum za gradnju brze pruge Beograd-Budimpešta.\nPrema podacima ministarstva, u toku su najveće investicije u železnici posle 40 godina, a železnički projekti koji se trenutno realizuju su vredni 1,2 milijarde evra. Za najviše tri godine će Srbija imati 500 kilometara modernizovanih pruga, na kojima će novi vozovi ići brzinom većom od 120 km na čas.\nPrevoz robe će biti udvostručen sa 10 miliona tona na 18 do 20 miliona tona, a prihodi će biti povećani sa sadašnjih 75 miliona na oko 200 miliona evra godišnje. Po kvalitetu železničke infrastrukture, Srbija se danas nalazi na 90. mestu od 140. rangiranih u izveštaju o konkurentnosti Svetskog ekonomskog foruma.\nZamenik šefa Delegacije EU u Srbiji Oskar Benedikt je poručio da EU snažno podržava vladu i resorno ministarstvo u reformi srpskih železnica, jer će efikasnije železnice biti od velike koristi za privredu. On je kazao da će građani imati velike koristi od otvaranje železničkog tržišta i veće konkuretnosti dodajući da je važno i da se uvedu licence firme koje će obavljati železnički prevoz.\n- Reforma železnice ne može da se obavi preko noći, to je komplikovan proces i zahteva dodatna finansijska sredstva – kazao je Benedikt najavljujući finansijsku podršku za restrukturiranja železnice od dva miliona evra od naredne godine, a iz fonda IPA 2014.\nOn je podsetio da su u okviru Berlinskog pocesa kao predlozi regionalnih projekata prihvaćeni projekti gradnje pruge barska pruga i Kraljevo - Priština, dodajući da će za njih biti obezbeđena bespovratna sredstva, koja će biti spojena sa koncesionim zajovima.\nGeneralni direktor „Železnica Srbije“ Miroslav Stojčić je izjavio da je cilj da se u što kraćem roku i što bezbolnije sprovede restrukturiranje, kao i da će zahvaljući podeli železnice na tri preduzeća taj sistem mnogo bolje i transparentnije poslovati.\nGeneralni direktor preduzeća „Infrastruktura Železnice Srbije“ Goran Maksić je rekao da je sa Rusima potpisan aneks ugovora za modernizaciju tri deonice Koridora 10 na jugu Srbije ukupne dužine 46km, kao i da bi radovi trebalo da počnu u martu. On je dodao da bi do kraja godine trebalo da počnu i radovi na deonici Stara Pazova-Novi Sad, a naredne godine i na pruzi Resnik-Valjevo.


Republika / (VIDEO) Srpska je država, a BiH je koliko-toliko: DODIK PREKRAJAO MAPE PRED NOVINARIMA!\n(VIDEO) Srpska je država, a BiH je koliko-toliko: DODIK PREKRAJAO MAPE PRED NOVINARIMA!\nponedeljak, 20. 11. 2017.| 10:38\nRepublika Srpska obeležava sutra Dan uspostavljanja Opšteg okvirnog sporazuma za mir u BiH, a predsednik tog entiteta Milorad Dodik poručuje da Republika Srpska kao državotvorni entitet zajedno sa FBiH tvori "Bosnu i Hercegovinu", te da bi ona mogla biti zajednica država - Republike Srpske i FBiH, a da su sve drugo, kako kaže, prazna naklapanja.\nOn je podsetio da je američki diplomata zadužen za mirovne pregovore između zaraćenih strana na prostoru predratne BiH Ričard Holbruk u svojoj knjizi "Završiti rat" naveo da je ubeđivao Aliju Izetbegovića pre pregovora da prihvati ime Republika Srpska\nU Federaciji BiH 21. novembar - potpisivanje Dejtonskog sporazuma kojim je okoncan rat u BiH, se ne obeležava kao praznik.\nPredsednik RS podseća da je Srpska država koja postoji od 9. januara 1991. i da svojom državnošću, koja se u skladu sa međunarodnim pravom sastoji od teritorije, efektivne vlasti i naroda, učestvovala u mirovnim pregovorima tokom građanskog rata u BiH od 1992. do 1995.\nYT: https://t.co/p4KovLODcc pic.twitter.com/8denrLLtDl — DW (Srpski) (@DW_Srpski) November 20, 2017\nU autorskom tekstu, objavljenom u "Glasu Srpske", Dodik je čestitao građanima RS sutrašnji praznik i ukazao da je Republika Srpska svoju državnu samostalnost unela u završne mirovne pregovore u Dejtonu od 1. do 21. novembra 1995.\nOn je podsetio da je američki diplomata zadužen za mirovne pregovore između zaraćenih strana na prostoru predratne BiH Ričard Holbruk u svojoj knjizi "Završiti rat" naveo da je ubeđivao Aliju Izetbegovića pre pregovora da prihvati ime Republika Srpska.\nDodik je napomenuo i da je član Predsedništva "Republike BiH" Miro Lazović naveo da je Holbruk rekao da je postojanje entiteta Republika Srpska završena stvar, da postoje dva entiteta i da se može praviti koncept Ustava BiH samo izvlačeći iz dva entiteta onaj sadržaj koji će omogućiti da se sačuva država da koliko-toliko bude funkcionalna i stabilna.\n- A entiteti su preneli na nivo BiH samo ograničeni dio svojih nadležnosti. Lažno i bezobrazno bošnjačke političke strukture u Sarajevu pokušavaju predstaviti da je ''država BiH'' nešto prenela, odnosno dala entitetima - piše Dodik.\nEKSPLOZIJA U FOČI: Bačena bomba na mitropolitov audi!\nOn je napomenuo da Ustav BiH određuje da će od Dejtona službeno ime biti "Bosna i Hercegovina", te da bi nešto bilo država u njenom ustavnom nazivu mora biti određenje državnog uređenja, poput savezna republika (Nemačka), republika (Srbija), (Ruska) federacija...\nPredsednik Republike Srpske je naveo da ne postoji nikakav unutrašnji pravni kontinuitet između "Republike BiH" i dejtonske BiH.\n- Dejtonskoj ''Bosni i Hercegovini'' Ustav BiH ne dodeljuje nikakvu teritoriju, jer teritorija pripada entitetima - Republici Srpskoj 49 odsto i FBiH 51 odsto. ''Bosna i Hercegovina'' nije izborna jedinica za bilo šta, jer su izborne jedinice izvorno pravo entiteta. ''Bosna i Hercegovina'' nije subjekt promena aneksa Dejtonskog sporazuma, već to pravo pripada isključivo entitetima - istakao je Dodik.\nOn je naglasio da su entiteti države u većem kapacitetu nego "Bosna i Hercegovina", što potvrđuje i stav Venecijanske komisije Savjeta Evrope, koji određuje da se na buduće sporazume entiteta o promjeni Ustava BiH i drugih aneksa Dejtonskog sporazuma primenjuje Bečka konvencija o pravu međunarodnih ugovora.\nDodik je u tekstu naveo da Republika Srpska ima pravo na uspostavljanje specijalnih veza sa susednim državama, te da Srpska Savjetu bezbednosti UN redovno dostavlja izveštaje o stanju i odnosima u "Bosni i Hercegovini", kojih je do sada bilo 18.\nDODIK: SNSD će tražiti dosledno poštovanje Dejtona\nPredsednik Srpske je istakao da "Bosna i Hercegovina" ima samo tri organa koje prema Ustavu BiH u svom nazivu imaju odrednicu BiH: Predsedništvo, Ustavni sud, Centralna banka.\n- U svom nazivu Parlamentarna skupština i Savet ministara, kao ni njegova dva ministarstva - spoljnih poslova i spoljne trgovine, po Ustavu BiH nemaju odrednicu ''BiH''. Po Dejtonskom sporazumu i nepromenjenom i važećem Ustavu BiH, Republika Srpska ima predsednika, Narodnu skupštinu, vladu, Ustavni sud, Vrhovni sud i druge sudove, Tužilaštvo, vojsku, policiju, carinu, sve poreze kao svoje izvorne prihode, obaveštajnu i bezbednosnu službu i sve druge državne funkcije koje nije prenela na ''Bosnu i Hercegovinu'' - naveo je Dodik.\nPrema njegovim rečima, činjenica je da je u dejtonske pregovore ušla Savezna Republika ?ugoslavija, koju je sporazumom pd 29. avgusta 1995. godine Republika Srpska ovlastila da u njeno ime potpiše dijelove mirovnog plana koji se odnose na Srpsku.\nCRNADAK: Pitanje je da li bi Rusija podržala samostalnost RS\n- Pregovorima u Dejtonu prethodilo je potpisivanje ''Dogovorenih osnovnih principa'' u Ženevi 8. septembra 1995. godine, a potom ''Nastavak dogovorenih osnovnih principa'', potpisan u Njujorku 26. septembra. Potpisnici su bili Republika Srpska i ''Republika BiH'' - naveo je Dodik.\nDodik je istakao da prema važećem i nepromijenjenom Ustavu BiH, entitetima pripadaju sve državne nadležnosti koje Ustavom nisu izričito dodeljene "BiH".\n- Za svaku novu nadležnost koju ne predviđa dejtonski Ustav BiH, trebalo je da entiteti u skladu sa Bečkom konvencijom zaključe sporazum o promjeni i dopuni Ustava BiH i potom u skladu sa ustavnom procedurom usvoje amandmane u Parlamentarnoj skupštini - naglasio je Dodik.\nDodik je dodao da bi stvaranjem ustavnog osnova bilo moguće doneti zakone o odbrani, pravosuđu, PDV-u, kao i ustanoviti nove institucije na nivou BiH.\n- Pošto to nije urađeno, prema Dejtonskom sporazumu ustavne nadležnosti Republike Srpske su i dalje: odbrana sa vojskom Republike Srpske, pravosuđe, carina, granična služba, policija, finansije, porezi i sve druge nadležnosti koje inače pripadaju suverenim državama - poručio je Dodik.\nOn je dodao da su Ustavom BiH entiteti prenijeli u nadležnost Predsedništvu BiH spoljnu politiku, spoljnotrgovinsku politiku, carinsku politiku, monetaru politiku, finansiranje ustanova i međunarodnih obaveza BiH.\n- Međutim, sve odluke Predsedništva BiH po navedenim nadležnostima podležu krajnjoj potvrdi u entitetima. Po Ustavu BiH te odluke Predsedništva BiH nisu definitivne ako im se usprotivi član Predsedništva koji je preglasan od druga dva člana Predsedništva BiH - istakao je Dodik.\nBosna i Hercegovina BiH Republika Srpska Alija Izetbegović Milorad Dodik Ričard Holbruk Dejtonski sporazum Dejton Bosna


Vesti online / Vesti / Srbija / "Evropa ima načina da kazni Kosovo"\n"Evropa ima načina da kazni Kosovo"\n"Evropa ima načina da kazni Kosovo ukoliko uskoro ne formira Specijalni sud, koji bi se bavio zločinima OVK, i što se duže bude odlagalo formiranje Suda, to će više štete biti naneto Kosovu" izjavio je specijalni predstavnik EU na Kosovu Samuel Žbogar.\nŠto se više bude odlagalo formiranje Specijalnog suda, veća šteta za Kosovo: Samuel Žbogar\nSlovenački diplomata je potvrdio i da Evropljani, kada je reč o tom sudu, isto misle kao i Amerika, ali da Evropa ima i načina da kažni Kosovo ukoliko ga uskoro ne formira.\nŽbogar je za TV Klan Kosova rekao da je sve što se tiče procedure u vezi Specijalnog suda okončano i da je ostalo da Kosovo kaze "da" formiranju te institucije.\n* Od jeftine politike nema profita\n- Vreme je da se donese odluka o Specijalnom sudu. Ustavni amandmani su u skupštini, a zakon je gotov i ne vidimo razlog da se glasanje u parlamentu odloži - rekao je on.\nŽbogar je dodao da "svaki dan iz glavnih gradova Evrope stižu pitanja zašto se odlaže formiranje Specijalnog suda".\n- Mi treba da objasnjavamo da je to težak proces, ali što se bude više odlagao, to će biti naneto više štete Kosovu. Videvši situaciju, verujem da će poslanici veoma brzo da glasaju za formiranje Suda - rekao je on.\nSRBIJA "Raspored sedenja - poruka nama ili poruka Putinu"\nSubota 06.06.2015. 14:42\nEvropo,pa kako bi vi kažnjavali vaše saveznike u ubbijanju Srba.


FESTIVAL DOMAĆIH PROIZVODA - OSTRVO STARA ADA - Udruženje mladih ekonomista\nFESTIVAL DOMAĆIH PROIZVODA – OSTRVO STARA ADA\nObjavljeno October 27, 2018 October 31, 2018\nUdruženje mladih ekonomista već nekoliko mjeseci radi na projektu “Kupuj domaće – ulaži u Srpsku!”. Za to vrijeme smo posjetili nekoliko kompanija iz Republike Srpske, obišli njihove proizvodne pogone i upoznali se sa načinom rada istih. Takođe, organizovali smo predavanje na temu brendiranja i pravne zaštite proizvoda na tržištu, kako bismo svim zainteresovanima pomogli da se na praktičnim primjerima upoznaju sa mogućnostima zaštite sopstvenog proizvoda.\nKao vrhunac prvog dijela ovog dugogodišnjeg projekta, pripremamo se za organizaciju Festivala domaćih proizvoda, koji će se u četvrtak, 13. decembra održati u svečanom salonu na ostrvu Stara Ada u Banjoj Luci.\nOvim putem sve proizvođače iz Republike Srpske, koji su zainteresovani da posjetiocima Festivala domaćih proizvoda predstave svoj proizvodni asortiman i ono čime se bave, pozivamo da nam se jave kako bismo im predstavili kompletan koncept događaja i dogovorili se o učešću na istom.\nUkoliko ste i vi zainteresovani da svoje proizvode i preduzeće predstavite široj javnosti, potencijalnim kupcima i saradnicima, pišite nam na email info@umek-rs.com ili pozovite na broj +387 65 343 600 i +387 65 262 998


Istinita priča o rpijateljstvu koje su gajili "najvoljeniji čovek iz susedstva" Fred Rogers i novinar Tom Junod.\nFilm govori o mladom glumcu, koji se 1969. godine seli u LA, sanjajući o tome da postane zvezda. Vikar (James Franco), je naivan momak, koji na temenu obrijane glave ima veliku tetovaću na kojoj su...\nGodine 1825, mlada Irkinja Clare, proganja britanskog oficira kroz divljinu Tasmanije. Ona namerava da mu se osveti zbog nasilja koje je učinio njenoj porodici. U poteri koristi usluge tragača...


UNUTARPOLITIČKA PRIVIRANjA U BiH USPORILA SU NjEN NAPREDAK KA EU\nUnutarpolitička previranja u BiH usporila su njen napredak ka EU\nUnutarpolitička previranja u Bosni i Hercegovini definitivno su usporila njen progres u evropskim integracijama, koji je početkom godine imao određene napretke, ali se u posljednjim mjesecima znatno smanjio, kazao je večeras novinarima oficijelni dužnosnik Evropske unije.\nIzrazio je nadu da će se političari fokusirati na evropske integracije sada kada su završeni lokalni izbor u BiH, te da će se nastaviti raditi na aktivnostima koje su političari započeli u proteklom periodu.\n"U junu je održan sastanak u Bruxellesu kojem su prisustvovali svi političke dužnosnici iz BiH, a tada su se svi usaglasili oko definirane Mape puta koja bi trebala predstavljati osnovu za aktivnosti koje BiH treba ispuniti kako bi podnijela kredibilnu aplikaciju za pristupanje Evropskoj uniji", dodao je evropski dužnosnik.\nTakođer, izrazio je uvjerenje da ovako definirana Mapa puta predstavlja najbolji mogući dokument i osnovu za političke vođe BiH da se fokusiraju posebno u periodu nakon lokalnih izbora.\nOn je istaknuo da je BiH ostvarila dosta ograničen napredak posebno kada su u pitanju razvijanja određenih struktura zakona, ali taj napredak dosta je oslabio tokom posljednjih mjeseci. Zbog svega toga bit će stvari koje neće moći biti pozitivno ocijenjene.\nU poređenju s prošlogodišnjim izvještajem, dužnosnik Evropske unije kaže da je sada usaglašena Mapa puta koja definira određene važne korake koji trebaju biti implementirani uskoro, a posebno kada je u pitanju implementacija presude Evropskog suda za ljudska prava u Strazbourgu u predmetu "Sejdić i Finci".\nGovoreći o zajedničkim preporukama EU za zemlje koje su u procesu integracija u Evropsku uniju, dužnosnik je najavio da će posebna pažnja od sada biti usmjerena na pitanja vladavine zakona, posebno u smislu suzbijanja korupcije i organiziranog kriminala. Fokus će biti i na ekonomskim pitanjima u pogledu sveukupne ekonomske krize te sloboda izražavanja kojoj EU pridaje veliki značaj.\nNaglasio je da će se ohrabriti dobrosusjedski odnosi posebno u zemljama zapadnog Balkana te da će se insistirati na bilateralnim odnosima u raznim oblastima kada je u pitanju rješavanje međusobnih problema.\nKada je u pitanju Makedonija, pohvalit će se dijalog na visokom nivou, a napredak Republike Srbije ocjenjivat će se u smislu napretka njenog dijaloga s Kosovom, dok je dužnosnik izrazio nadu da će nova vlast uhvatiti korak s izazovima u evropskim integracijama i fokusirati se na potrebne reforme.\nPresjek napredovanja Albanije bit će razmatran kroz 12 prioriteta koji su definirani te će se obratiti pažnja na ono što još treba da se uradi, ali ući će se i u suštinu onoga što je urađeno. Kada je u pitanju dobijanje kandidatskog statusa za Albaniju, o tome će biti više govora sutra, kazao je dužnosnik.\nOn je istaknuo da je Kosovo napravilo značajne korake u procesu integracija, ali da postoji još kompleksnih stvari koje treba uraditi.\nU izvještaju će biti uvršteni i pomaci Turske, Islanda, Crne Gore kao i Hrvatske koja sljedeće godine postaje punopravna članica Evropske unije.


Polovni Viking ostale komponente oglasi za prodaju - Mascus Srbija\nNalazite se ovde: Mascus Srbija > Šumarska oprema > Priključci > Ostale komponente > Viking\nPolovna Viking ostale komponente na prodaju\nPregledaj oglase polovnih Viking ostale komponente oglasa na prodaju. Možete sortirati Viking ostale komponente oglase po ceni, godini proizvodnje ili državi. Koristite levu navigaciju da biste suzili pretragu ili pročitajte više ot Viking ostale komponente u odeljku Brendovi.\nOvde je kompletna lista lista polovnih Viking ostale komponente za prodaju. Ako zelite da vidite neki oglas, kliknite na polje za potvrdu pored tog oglasa, dodajte ga u omiljene oglase ili ga uporedite sa nekim drugim oglasom. Ako zelite detaljniju pretragu, idite na vrh strane i koristite opciju “nova pretraga”.


Милићевић: СзС постао Удружена опозиција Србије - ништа ново, исти људи, исте намере | Socijalistička partija Srbije\nMilićević: SzS postao Udružena opozicija Srbije – ništa novo, isti ljudi, iste namere Vesti\n11 avgusta, 2020 u 15:29\nPotpredsednik GO SPS Đorđe Milićević izjavio je da u tome što je Savez za Srbiju postao Udružena opozicija Srbije ne vidi razliku, jer im je cilj isti, a to je da se do vlasti dođe ako je moguće bez izbora.\n“Za nas je jučerašnje osnivanje Udružene opozicije Srbije ustvari znak razjedinjenja Saveza za Srbiju. Ništa novo, ostaju isti ljudi, iste namere”, naveo je Milićević u izjavi za javnost.\nNapominje da su vođe bivšeg Saveza za Srbiju, sada osnivači novog udruženja, govorile da imaju svoj program, svoju političku ideologiju, a da su od svega toga ostale prazne priče i građani im nisu poverovali.\n“Ono što su od njihovog programa mogli da vide jesu jedino neuspela ulična okupljanja, ulični protesti, bojkot izbora, nasilje na ulicama, upad u institucije. Dakle, i tada i sada, samo kritika zarad kritike, bez pravih ideja i programa koje bi građani podržali. Radi se u stvari o tome da kada nema suštine, formu možete menjati koliko puta hoćete. Oni su sada upravo to uradili, samo presvukli odelo”, rekao je Milićević.\nBili smo u pravu, kaže funkcioner SPS, kada smo govorili da taj reciklirani DOS ne može predstavljati alterntivu ozbiljnim političkim i ekonomskim programima kojima se Srbija približava razvijenom svetu.\n“Danas je jasno svima da njihov prioritet jeste vlast po svaku cenu, jer, da su želeli da odmere svoje političke snage, da učestvuju u političkoj utakmici i predstave svoj program oni ne bi bojkotovali izbore”, zaključio je Milićević.


Anketa:Da li Vladimir Petrovic treba da predvodi "Orlove" i u sledecim kvalifikacijama? | BeliOrlovi.rs\nAnketa:Da li Vladimir Petrovic treba da predvodi „Orlove“ i u sledecim kvalifikacijama?\n13. oktobra 2011 - 22:18|Anketa, Radomir Antić, Selektori, SP 2014, Vladimir Petrović|Komentari\nPosle mini pauze od šoka koji su nam priredili naši reprezentativci, prašina se još više digla nego što je bila u prvom trenutku posle neuspeha. Zahtevaju se velike promene, neki igrači kroz svoje komentare stvaraju još veću tenziju, predsednik FSS Tomislav Karadzić je odgovornost prepustio fudbalerima… Mi bismo se za početak zabavili temom selektor reprezentacije…\nNo da zaboravimo i tu prošlost i vratimo se na bližu prošlost nama veoma poznatu.\nNašu reprezentaciju je preuzeo 15.09.2010 nakon 2 odigrana kola kvalifikacija koja su iza nas. Tada je reprezentaciju predvodio Kunovac( zabeležio pobedu protiv Farskih ostrva i nerešeno sa Slovenijom u Beogradu 1:1). Od tog trena, do meča sa Slovenijom, na klupi „Orlova“ sedeo je 13 puta( baš broj 13 slučajno ili ne?!), a njegov debi na klupi je prošao baš loše. Bolan poraz od Estonije(1:3) u Beogradu praćen porazom od Italije službenim rezultatom 3:0. U preostalih 11 utakmica imao je učinak od 5 pobede(od toga 2 u prijateljskim mečevima), 2 nerešene i 3 poraza(ako računamo Italiju i Estoniju ukupno 5 poraza). Njegov učinak je ispod proseka ukoliko se uporedi sa prethodnim selektorom(Radomir Antić) koji je sa, ako ne istim onda sličnim izoborm igrača, imao daleko više pobeda nego poraza i što je još bitnije plasman na svetsko prvenstvo u Južnoj Africi.\nNe favorizujemo, niti smo protiv nijednog od spomenutih selektora, ovo su samo činjenice koje moramo uzeti u obzir. Rezultati i atmosfera u reprezentaciji su bili tada tu, sada toga nema. Videli smo sa kojom motivacijom je odigrana poslednja, najvažnija utakmica. Definitivno bez ikakve motivacije! To mora biti drugačije! Ali nećemo biti sebični pružićemo i vama priliku da glasate u našoj anketi:\nDa li treba dati podrsku selektoru Vladimiru Petrovicu i za sledece kvalifikacije?\nVerujemo da svakom od vas ova anketa, ovo pitanje i odgovor na njega leže na srcu i jedva čekamo da vidimo kakav će ishod biti.


Zvanični kurs Evra za dan 08.07.20. :: 117.5885 rsd\nIzjednačene kamate za dinarske i kredite u evrima\nVećina banaka u Srbiji izjednačila je kamate na kratkoročne kredite u evrima i dinarima, a neke su čak drastično povećale cenu zajmova u evropskoj valuti.\nTako se gotovinski zajam u evrima može uzeti uglavnom sa kamatom od 19 do 24 odsto, ali i od čak 31 odsto. Uz to neophodan je depozit od 30 odsto. Ista pozajmica, ali u dinarima košta od 17,70 do 26 odsto godišnje i nisu potrebni učešće ili depozit.\nNa ovakvu poslovnu politiku banke su se odlučile kako bi se zaštitile od teško naplativih kredita, jer građani zbog valutnog rizika, odnosno sve većeg rasta vrednosti evra, otežano otplaćuju uzete zajmove. Većina nudi dinarske kredite sa fiksnom kamatom, tako da je rata ista tokom celog perioda otplate i manji rizik da neće biti vraćeni.\nTako na primer, ukoliko se neko odluči da uzme keš kredit od 3.000 evra, mora da položi 900 evra depozita. Kamata na ovaj zajma iznosi 31,30 odsto godišnje, a rata u slučaju da se otplaćuje 48 meseci iznosi 82,1 evra. Ukoliko se kod iste banke uzme dinarski gotovinski kredit rata iznosi za devet odsto manje ili 22,30 odsto.\nBankari odvraćaju klijente od indeksiranih zajmova, kako ne bi i jedni i drugi dospeli u nerešive probleme odnosno da zbog rasta kursa stane otplata rata. Takođe, po novom Zakonu o zaštiti korisnika finansijskih usluga, bankar je u obavezi da klijentu prvo ponudi uslugu u dinarima.


Kuda sa decom III- film Mali princ, zaboravljene igre i šou malih plesača – MAMIN SVET\nHome Kuda s decom\tKuda sa decom III- film Mali princ, zaboravljene igre i šou malih plesača\nby Angelina Radulović 26. novembra 2015. 0 comment\nAko ste raspoloženi za zabavu sa vašim mališanima, i naredni dani su bogati lepim događajima. Evo mog izbora:\nPremijera filma “Mali princ” uz radionice i poklone\nNa Porodičnom danu koji će se održati 28. novembra 12 do 17 časova u bioskopu Cineplexx Delta City, svi mališani će imati priliku da uživaju u kreativnim radionicama koje su inspirisane avanturama Malog princa, Devojčice i Avijatičara, a uz svaku kupljenu bioskopsku kartu deca će dobiti na poklon časopis „Lili“ ili „Mali Politikin Zabavnik“. Oni najsrećniji će otići kući sa poklonima iznenađenja koje je pripremila kompanija Pertini toys.\nSvi koji žele da pogledaju vanvremensku priču o Malom princu mogu da dođu na premijeru, zakazanu za 18 časova.\nZa najmlađe goste tu je Pertini sa poklonima, poslastičarnica „Mali princ“ sa slatkišima klinci će moći da se druže sa glumačkom ekipom koja je učestvovala u sinhronizaciji filma na srpski jezik, među kojima su Jelena Tomašević, Mihajlo Miša Janketić, Anđela Džaferović, Aleksa Radujko, Nikola Bulatović, Dragan Vujić Vujke, Ivan Jevtović, Snežana Jeremić Nešković, Milan Antonić, Predrag Damjanović, Nataša Balog i mnogi drugi.\n[su_frame]Crtaći za decu na Porodičnom danu Na repertoaru bioskopa Cineplexx tokom Porodičnog dana najmlađe posetioce očekuju i filmovi „Hotel Transilvanija 2“, „Snupi i Čarli Braun – Film o klinjama“ i „Kokosaurus – mali dinosaurus“ sinhronizovani na srpski jezik. [/su_frame]\nZa ljubitelje plesa u subotu, 28. novembra u 11 i 14 časova, na velikoj sceni Dečijeg kulturnog centra Beograd počeće Plesni susreti članova plesnih studija za decu i mlade sa teritorije Beograda.\nPlesni susreti organizuju se u okviru platforme Dečja plesna scena, kojom Dečji kulturni centar Beograd želi da omogući razmenu iskustava među plesnim pedagozima, promoviše dečje plesno stvaralaštvo, istakne značaj ovakvih sadržaja za detinjstvo i razvoj i podrži profesionalni razvoj pedagoga.\nNa „tapetu“ će biti različiti plesni stilovi: moderan, savremeni, džez ili klasičan balet. Svoje koreografije i izvođačke veštine prikazaće učesnici 20 baletskih i plesnih studija, uzrasta od 5 do 18 godina.\nTako smo se igrali!\nNa nekadašnji najveći praznik – Dan Republike – u nedelju 29. novembra od 12 do 20 sati u klubu Avantura parka u zgradi BIGZ-a (Bulevar Vojvode Mišića 17, Beograd) zajedno sa decom možete se podsetiti kako smo se nekada igrali! klikeri, autići i lastiš, te divne igre našeg detinjstva, a sada ćete imati priliku da se zajedno sa klincima takmičite u ove tri discpline i osvojite nagrade. Timovi treba da budu sastavljeni od jednog deteta i jednog roditelja. Može biti formirano i više timova po porodici, a organizatori preporučuju da pozovete i prijatelje, rođake, komšije, kasirku iz prodavnice, poštara, i sve ostale koje znate 🙂 i, naravno, da ponesete dobro raspoloženje.\nS obzirom da je broj mesta ograničen, prijavu (ime i broj dvočlanih ekipa, kao i približno vreme dolaska u BIGZ) možete poslati putem sms-a na +381648210218 ili putem fejsbuk stranice Avantura park.\nKuda sa decom III- film Mali princ, zaboravljene igre i šou malih plesača was last modified: 7 septembra, 2016 by Angelina Radulović\nklikerilastišMali princ crtaninastup plesnih grupazabava s decomzaboravljene igre


U pripremi zbirka priča H.F. Lavkrafta ''Šaptač u tami'' • Art-Anima\nU pripremi zbirka priča H.F. Lavkrafta ”Šaptač u tami”\nU izdanju novosadske izdavačke kuće “Orfelin” uskoro bi trebalo da bude objavljena zbirka priča Haurada Filipsa Lavkrafta pod nazivom “Šaptač u tami”. Pored naslovne novele, zbirka će sadržati još šest do sada na srpski jezik neprevođenih proznih ostvarenja slavnog američkog pisca.\nNaslovi preostalih dela još uvek se drže u tajnosti, ali izvesno je da će pored odabranih pripovetki i novela, zbirku činiti pogovor priređivača dr Dejana Ognjanovića, čoveka koji je 2008. godine za srpsko tržište priredio kapitalnu kolekciju Lavkraftovih priča “Nekronomikon”, a 2009. i tematski broj časopisa “Gradac” posvećen liku i delu jednog od utemeljivača savremenog horor žanra.\nInače, naslovna novela “Šaptač u tami” napisana je 1930. godine, a avgusta naredne godine prvi put je objavljena u čuvenom magazinu “Weird Tales”. Priča kombinuje elemente naučne fantastike i horora, te donosi brojne reference na mitos o Ktuluu.\nNakon nezapamćenih poplava koje su pogodile zabačene krajeve Vermonta, sa lica mesta stižu izveštaji da su nakon povlačenja reka, viđeni leševi zastrašujućih, nepoznatih bića. Iako skeptičan po pitanju uznemirujućih vesti, profesor Albert Vilmart kreće u pogođeni region, nakon što ga u pomoć pozove jedan tamošnji farmer koji tvrdi da ga terorišu čudovišna stvorenja.\nNovela “Šaptač u tami” je 2011. godine doživela uspešnu ekranizaciju, zanimljivu i po tome što je rađena u crno-beloj tehnici i maniru filmova iz 30-ih godina prošlog veka.\nTreća stranica zbirke “Šaptač u tami” (ilustracija: Ivica Stevanović)\nObjavljena zbirka ''Veliki bog Pan'' Artura Makena\nPrevious Rezultati konkursa za ”Ekološke priče”\nNext Prvi trejler za TV seriju ”Čovek u visokom dvorcu”


Predsjednik stranke Narod i pravda Elmedin Konaković boravio u posjeti Velikoj Kladuši - KLADUSA.online\nHome IZBORI 2020 Predsjednik stranke Narod i pravda Elmedin Konaković boravio u posjeti Velikoj Kladuši\nU okviru posjete Unsko-sanskom kantonu i lokalnim organizacijama stranke Narod i pravda, predsjednik ove političke stranke, Elmedin Konaković u četvrtak, 22. oktobra boravio je u Velikoj Kladuši. Cilj posjete kako je kazao Konaković, bila je pružanje podrške lokalnim organizacijama koje se bore da svoj rad temelje na principima i pravilima Naroda i pravde.\nKonakovića je dočekao predsjednik Općinske organizacije, Rifet Šakinović, a pored njega prisutni su bili kandidati Naroda i pravde za Općinsko vijeće Velike Kladuše, kao i nezavisni kandidat za načelnika Općine Velika Kladuša, Adem Pajazetović.\nUzimajući u obzir kvalitet ljudi koji se nalaze na listi Naroda i pravde za Općinsko vijeće u Velikoj Kladuši, za koju je imao riječi hvale, Konaković očekuje dobar izborni rezultat. Komentirajući utrku za načelnika Velike Kladuše, Konaković je naglasio da stranka Narod i pravda nema svog kandidata, te da nisu bili za širu koaliciju kada je u pitanju zajednički kandidat za načelnika i da oni iz Sarajeva neće ljudima u Velikoj Kladuši određivati kome da daju glas.\nKada je u pitanju Općinsko vijeće Velike Kladuše, Narod i pravda na izbore izlazi sa listom od 25 kandidata, a nosilac liste je Mirsad Dizdarević. Dizdarević je istaknuo da žele učestvovati u kreiranju boljih uslova za život u Velikoj Kladuši, a koji će osigurati ostanak njenih građana ovdje. Pozvao je sve birače da na predstojećim Lokalnim izborima daju glas kandidatima Naroda i prave za Općinsko vijeće Velike Kladuše.\nSlogan s kojim Narod i pravda izlazi na Lokalne izbore 15. novembra 2020. godine glasi „Iz temelja“.\nSljedeći članakUprava Civilne zaštite USK-a spremna podržati projekat uređenja jednog dijela rijeke Kladušnice


Rudarstvo u Srbiji trebalo bi da bude efikasnije\nBeta 6. avgusta 2016. 16:00\nRudarstvo u Srbiji ima perspektivu a zadatak vlade, ministarstva ali i celog društva je da ta delatnost bude efikasnija i bezbednija, izjavio je danas ministar energetike i rudarstva Aleksandar Antić.\nOn je na proslavi Dana rudara u Majdanpeku kazao da „duboko veruje“ u budućnost rudarstva, dodavši da Srbija ima „ozbiljne kapacitete u proizvodnji uglja i metala“.\n„Imamo dobro obučene, visoko motivisane rudare ali moramo da učinimo da taj posao bude efikasniji i bezbedniji. Vlada Srbije i Ministarstvo energetike uložiće više truda kako bi se taj posao unapredio“, kazao je Antić.\nMinistar je istakao da rudari zaslužuju „ogromno poštovanje i divljenje zbog odlučnosti da rade najteži posao na svetu“.\n„Moramo da odamo ogromno poštovanje ljudima koji rizikuju živote radeći najteži posao na svetu da bi prehranili svoje porodice. Svi zajedno, država, društvo, RTB Bor kao najveći segment rudarskog posla, moramo uložiti još više energije, posvećenosti i sredstava kako bi taj posao bio bezbedniji“, naveo je ministar.\nKomentarišući današnju nesreću na jalovištu Rudnika bakra u Majdanpeku u kojoj je poginuo jedan radnik, Antić je kazao da je taj slučaj „dodatno pojačao utisak i stvorio obavezu da svi razmišljamo koliko je rudarski posao težak, neizvestan i rizičan“.\nPredsednik sindikata hemije i nemetala Srbije Ljubiša Nestorović kazao je da, iako je ministar Antić uradio mnogo za rudnike tokom svog mandata, „država u celini nije uradila mnogo“.\nOn je kazao i da se „snovi i zahtevi rudara nastali 1903. godine do danas nisu promenili“, a da je tužno to što se svi sete rudara samo 6. avgusta.\n„Nažalost, ovo moram da kažem, mi se rudara setimo 6. avgusta svake godine, već 7. avgusta ih zaboravimo, a 5. avgusta se prisećamo da oni postoje“, dodao je Nestorović.\nDan rudara obeležava se 6. avgusta, u znak sećanja na štrajk rudara Senjskog rudnika kod Despotovca 1903. godine, kojim su se izborili za povratak na posao trojice otpuštenih kolega, za skraćenje radnog vremena i besplatno ulje za lampe za osvetljavanje jama, koje su do tada sami plaćali.


EKSKLUZIVNO: Most Zemun-Borča iz vazduha, 2014 - www.lobi-info.rs\nBojan K. 23. jula 2014., 12:12 4.8k Views\nEKSKLUZIVNO: Most Zemun – Borča iz vazduha 2014\nEkskluzivno za sve čitaoce blog/portala LOBI INFO prikazujemo Vam najnoviji video snimak iz vazduha mosta Zemun-Borča, kao i pristupnih saobraćajnica sa petljama „Zrenjaninski put“ i „SC Kovilovo“ u našoj produkciji.\nPre tri dana je sajt Beobuild objavio sjajnu reportažu sa slikama „Završeno spajanje obala na Dunavu“ što je većina vas i videla jer su mnogi mediji preneli ovu vest.\nSada mi želimo da PRVO sa vama, našim vernim čitaocima, preletetimo preko novog mosta Zemun-Borča, mostića na delu pristupne saobraćajnice, petlje sa Zrenjaninskim putem kao i isključenja za Sportski centar Kovilovo.\nNaime, ekipa blog/portala LOBI INFO je krajem juna i početkom jula nekoliko puta poletala sa aerodruma Lisičiji Jarak i iz vazduha snimila kako trenutno izgleda novi most na Dunavu, koliko je asfaltirana magistrala koja razdvaja Borču i Kovilovo ali i mostić koji ih spaja, kako trenutno izgleda „detelina“ na Zrenjaninskom putu, kako izgleda mala petlja kod Hotela Prezident.\nPogledajte ekskluzivni HD video snimak i jednostavno UŽIVAJTE!\nMost Zemun-Borča snimljen iz vazduha početkom jula 2014. godine\nNaš prošlogodišnji snimak mosta Zemun Borča iz vazduha su mnogi mediji objavili ali je samo nekolicina navela izvore, dok je RTS preuzeo deo snimka bez naše saglasnosti ili slično, stoga smo ovaj put zaštitili svoj video materijal.\nŽelimo da ovaj video preplavi društvene mreže i da cela Srbija vidi kako trenutno izgleda novi most na Dunavu, most Zemun-Borča.\nZato budite PRVI koji će podeliti ovu vest sa svetom!\nPrethodna objava LOBIraj i ti – prijavi oštećenja na putu\nSledeća objava Naš Čoka menja Noleta na Rodžers kupu


Australijska ambasada raspisala konkurs za organizacije civilnog društva - Dijalog.net\nNaslovna Civilno društvo Australijska ambasada raspisala konkurs za organizacije civilnog društva\nAustralijska ambasada raspisala konkurs za organizacije civilnog društva\nBeograd, 04. oktobar 2019. – Australijska ambasada u Beogradu raspisala je konkurs za finansiranje predloga projekata organizacije civilnog društva iz Srbije, Severne Makedonije i Crne Gore.\nKroz program direktne pomoći (DAP) biće podržani projekti koji se odnose na sledeće prioritete:\nPromovisanje ljudskih prava, slobode izražavanja i dobrog upravljanja;\nPromovisanje rodne ravnopravnosti i osnaživanje žena i devojaka, kao pokretača njihovog ekonomskog rasta i\nPodrška ekološkoj svesti.\nDetaljnije informacije o konkursu možete pročitati na sajtu Australijske ambasade u Beogradu.\nPrethodno Formiran Registar pružalaca besplatne pravne pomoći i besplatne pravne podrške\nSledeće Turajlić: Čast Univerziteta i njegove autonomije spasla je rektorka Ivanka Popović\nBeograd, 04. septembar 2020. – Delegacija Evropske unije u Srbiji i National Geograp…\nTop Tags Društvo evropske integracije Evropska komisija mladi konkurs lokalna samouprava OCD mediji Vlada Republike Srbije istraživanje Evropska unija Srbija i Evropska unija ljudska prava vladavina prava Civilno društvo


HE “Buk Bijela”: Stav zajedničke Komisije za koncesije do kraja oktobra - Top Portal\nNaslovnica Biznis HE “Buk Bijela”: Stav zajedničke Komisije za koncesije do kraja oktobra\nHE “Buk Bijela”: Stav zajedničke Komisije za koncesije do kraja oktobra\nZajednička komisija za koncesije, u kojoj će se naći republički eksperti i njihove kolege sa nivoa BiH, trebalo bi da do kraja oktobra zauzme stav u vezi sa problematizovanom gradnjom Hidroelektrane “Buk Bijela” na Drini, a članovi će uskoro prvi put da se nađu za istim stolom, potvrđeno je Glasu Srpske.\nPredsjednik Komisije za koncesije BiH Milomir Amović rekao je da je odštampano rješenje za formiranje zajedničke komisije, te da ostaje da se dogovore o terminu održavanja sjednice.\nOn je pojasnio da će to Amović je potvrdio i da je već obavio određene razgovore sa kolegama iz Komisije za koncesije Republike Srpske, ali i da, kako kaže, problem neće predstavljati ni to što Komisija za koncesije BiH, prema zakonu, treba da ima sedam članova, a sada ih broji četiri, jer su ostalima mandati isticali od 2008. do 2015. godine i jer oni šalju u zajedničko tijelo četiri člana.\n– U rješenju o formiranju komisije smo naveli da je rok za odluku do kraja oktobra, što je zatražio sud – naveo je Amović.\nGlas podsjeća da je stav Republike Srpske o ovom pitanju jasan – Srpskoj niko ne može da zabrani da gradi hidroelektranu na svojoj teritoriji i članovi republičke komisije će takav stav zastupati i u razgovorima sa kolegama sa nivoa BiH.\nUstavni sud BiH je u julu, odlučujući o zahtjevu koji su potpisala 24 člana Predstavničkog doma parlamenta BiH za rješavanje spora između BiH i Srpske u vezi sa projektom HE na rijeci Drini, koji zajednički nastoje da sprovedu u djelo Srpska i Srbija, donio djelimičnu odluku o dopustivosti i meritumu.\nKomisiji je naloženo da, u svojstvu zajedničke komisije za koncesije, najkasnije u roku od tri mjeseca od dana dostavljanja ove odluke riješi sporna pitanja nastala u vezi s dodjelom koncesija.\nPrethodni članakDačić: Dodikova smjena bila bi veliki udar na BiH\nNaredni članakKovačević: Bošnjaci konstantno očekuju da stranci ispunjavaju njihove želje


Vučić: Savamala politička igra, DOS kandidat me spomenuo 57 puta - Knjaževačke novine\nVučić: Savamala politička igra, DOS kandidat me spomenuo 57 puta\nDobro došli » Vučić: Savamala politička igra, DOS kandidat me spomenuo 57 puta\nPremijer i predsednički kandidat Aleksandar Vučić izjavio je danas da je predizborni skup u Savamali, Saše Jankovića, pokazao da je ceo taj „slučaj“ samo politička igra i da služi za najgluplje moguće napade na njega.\n„Moja božija uloga bila je da prizovem toliku kišu i stoga i zaslužujem da bude odgovoran“, primetio je Vučić odgovarajući na pitanja novinara u Novom Pazaru.\nNa izjavu Jankovića sa tog skupa da je on „glavni fantom“, Vučić je rekao da nije znao da će objekti u Hercegovačkoj ulici u Savamali biti rušeni u noći kada se to dogodilo, ali da ga svakako treba uhapsiti, kako navode protivkandidati, jer bi i sam isto to učinio, samo ne noću, nego „usred bela dana“.\n„Uradio bih to po danu i ne stidim se toga, da se umesto tih udžerica i rugla napravi prostor prelep za decu, za sve građane…“, rekao je i ponovio: „Ne stidim se toga, mogu da me hapse i da me ubiju“.\n„Direktno 21 put, indirektno 36 puta“, rekao je Vučić i dodao da nije znao da je tako popularan među protivkandidatima i da mu to izgleda kao da žele da ih on predvodi na nekim budućim izborima.\n„Mi želimo da se nastavi dijalog, a oni traže ‘dovoljan razlog’ da za nešto optuže Srbe, mada vidim da to više ne prolazi“, rekao je Vučić.\nNIKOME NISAM I NEĆU OBEĆAVATI NEŠTO PROTIVNO ZAKONU\nPremijer Srbije i predsednički kandidat Aleksandar Vučić izjavio je danas da se nada podršci iz Novog Pazara i pobedi na predsedničkim izborima, ali da nikada nikome nije i neće obećavati ništa što je protivno zakonu.\nVučić je rekao da ne zna kakvu podršku može da očekuje iz Novog Pazara, da bi, na konstataciju novinara da ga je danas javno podržao lider Bošnjačke demokratske zajednice Sandžaka Muamer Zukorlić, rekao da se zalaže za politiku dobrih odnosa Srba i Bošnjaka, kao i za politiku auto-puteva, novih radnih mesta…\n„Nikada ništa ne možete i ne smete da obećavate bilo kome bilo šta što je mimo zakona. Niti sam to činio, niti ću da činim. Da li želim dobro Novom Pazaru, Bošnjacima, Srbima..? Želim svima dobro, jer sam predsednik vlade svih građana ove zemlje“, rekao je Vučić.\nKako je istakao ne pravi tu vrstu razlike, da li je neko Bošnjak ili Srbin.\n„Ja sam predsednik Vlade Srbije i svih njenih građana i tako ću se ponašati koju god funkciju budem obavljao“, rekao je Vučić.\nVUČIĆ O CARINSKOJ UNIJI: IMA ZAINTERESOVANIH\nCarinska unija bi omogućila da pri izvozu u druge zemlje, kamioni ne čekaju po 24 sata na granici, već da nema administracije i birokratije, što bi za sedam odsto smanjilo operativne troškove.\nTo bi privuklo i druge da ulažu u region, rekao je Vučić.\nOn je istakao da je region za Srbiju od ključnog značaja, jer na tom prostoru živi 20 miliona ljudi, sto je veliko tržište.\nSve što izvozimo u Rusiju, u EU je super, ali za nas je region važan, ovde su nam i troškovi niži, rekao je Vučić.\nOn je naveo da misli da je i EU to razumela, te da je komesar Johanes Han o tome sa iskrenom strašću govorio.\nTo bi bio projekat koji bi spojio ljude, da žive u miru, naveo je Vučić i dodao da ni Tito nije bio glup kad je gradio prugu, u čemu su učestvovali i Srbi i Bosanci i Hrvati, jer su narodi zajedno gradili i živeli u miru.\n„To je unosilo mir i stabilnost, ako to neko ne razume, ja ću svakako da se zalažem za to i voleo bih kad bih mogao da utičem da se to ostvari, to bi bilo olakšanje“, rekao je Vučić.\nAleksandar Vučić, Izbori, Izbori 2017, Izbori u Srbiji, politika\nPrevPrethodnaRadulović u Knjaževcu: ‚‚Da ljudi izađu na izbore i glasaju protiv Vučića“\nSledećaDveri: Šešelj poslušnik Vučića i lažni opozicionarСледећи\nmoj izbor predsednik Vucic\nVucic je dosta uradio za Srbiju i to mu niko ne osporava\nNapred Beli Preletacevic\nPotvrđeni mandati novim odbornicima u SO Knjaževac\nJuče je održana druga sednica SO Knjaževac. Sednicom je predsedavao Marko Stojanović, a na samom


Međunarodni dan sećanja na stradale Rome - Ozon Media\nMeđunarodni dan sećenja na stradale Rome u toku Drugog svetskog rata obeležava se širom Evrope. U Srbiji se ovaj dan obeležava od 2007.godine. Na današnji dan, 1942. godine, Hajnrih Himler je izdao naredbu za sistematsko uništavanje Roma i upućivanje u koncentracione logore radi likvidacije. Stradalo je više od milion evropskih Roma.\nNa današnji dan 1942. godine komandant zloglasnih SS jedinica, Hajnrih Himler, izdao je naredbu za sistematsko upućivanje Roma u koncentracione logore. Taj dan je kasnije određe za Međunarodni dan sećanja na Rome stradale u Drugom svetskom ratu.\nLogori su i danas mesta i simboli stradanja u Drugom svetskom ratu. U Jugoslaviji su otvoreni ubrzo nakon okupacije aprila 1941. godine, a u njima su stradali uglavnom Srbi, Jevreji i Romi, rekao je za Euronews Srbija Milovan Pisarri iz Centra za primenjenu istoriju povodom Međunarodnog dana sećanja na Rome stradale u Drugom svetskom ratu.\nJedan od takvih logora koji je ostao kao svedok davnog vremena nalazi se u srcu Beograda, na Autokomandi. Od avgusta do novembra 1941. godine kroz njega je prošlo oko 5.000 Jevreja i 1.500 Roma.\nTačnih podataka o broju žrtava nema, jer su nacisti prilikom povlačenja spalili gotovo kompletnu dokumentaciju. Svedočenja romskih žrtava takođe ima veoma malo, jer su gotovo svi bili nepismeni, a i kratko su se zadržavali u logoru, svega 3-4 dana, da bi nakon toga bili svi do jednog streljani.\nNa teritoriji Mačve, nemci su u Zasavici, polovinom oktobra 1941. godine, na njivi Lazara Ljubičića, kraj Save, streljali 1.057 Jevreja i više od 90 Roma. Posle tog zločina, Lazar Ljubičić više nikada nije obrađivao tu njivu, već je na tom mestu zasadio jasenovu šumu.


Solar Decathlon Middle East 2018 - EKO KUCA magazin\nTim studenata Arhitektonskog fakulteta Univerziteta u Beogradu plasirao se među 23 ekipe koje će imati priliku da realizuju svoje arhitektonsko rešenje solarnog paviljona na međunarodnom takmičenju Solar Decathlon Middle East 2018 u Dubaiju.\nProjekat TWIST BOX je rađen u prolećnom semestru školske 2015/2016. godine u sklopu seminara i radionice uz Studio M02 AT, kao prva (kvalifikaciona) faza takmičenja, uz podršku i učešće grupe nastavnika, saradnika i doktoranata Arhitektonskog i Elektrotehničkog fakulteta Univerziteta u Beogradu.\nTimovi koji će učestvovati na ovom prestižnom takmičenju zvanično su predstavljeni na Svetskom ekonomskom samitu (World Green Economy Summit – WGES) u Dubaiju oktobra meseca ove godine.\nSolar Decathlon Middle East 2018 je međunarodno studentsko multidisciplinarno takmičenje koje ima za cilj buđenje svesti o energetski efikasnom i bioklimatskom pristupu projektovanju arhitektonskih objekata i o svim benefitima koji iz toga proizilaze.\nPrethodni članak Kongres klimatizacija, grejanje, hlađenje\nSledeći članak Sedmi međunarodni CEDEF forum


Tri ćilima iz Srbije kandidati za listu UNESCO - Domaćinska kuća\nKuća » Agro vesti » Tri ćilima iz Srbije kandidati za listu UNESCO\nIlustracija: Zorana Mihajlović, foto: Naled\nDržava će do marta 2020. zvanično predložiti UNESCO-u da tri ćilima iz Srbije – pirotski, staparski i sjeničko-pešterski – uvrsti na listu svetske kulturne baštine. Inicijativu su pokrenuli potpredsednica vlade i predsednica Koordinacionog tela za rodnu ravnopravnost prof. dr Zorana Mihajlović i NALED, a podržao je i ministar kulture i informisanja Vladan Vukosavljević, kao i gradonačelnica Sombora Dušanka Golubović. Potpredsednica Mihajlović je rekla da je počektom decembra upućena inicijativa Etnografskom muzeju da se zaštite ova tri ćilima.\n– Ćilimi su upisani u nacionalni registar, a potrudićemo se da već od marta predamo inicijativu za upis na listu UNESCO, rekla je Mihajlovićeva u Vladi Srbije, gde je danaspredstavljena nova postavka rukotvorina u „Srpskom salonu“, koji je opremljen u saradnjiKorodinacionog tela za rodnu ravnopravnost, Etno mreže i NALED-a.Izvršna direktorka NALED-a Violeta Jovanović podsetila je da je u septembru 2019, uzpodršku pokrajinskog premijera Igora Mirovića otvoren i “Vojvođanski salon”.\nIlustracija: Sa skupa, foto: Naled\n– Potpredsednica Mihajlović i pokrajinski premijer Mirović u susretima sa stranim zvaničnicima poklanjaju tradicionalne rukotvorine i tako stvaraju izvor prihoda za brojne žene iz unutrašnjosti. Na ovaj način je do stranih zvaničnika stiglo više od 100 naših azbuka u zlatovezu, tkanica, tradicionalnih peškira. To želimo da omasovimo u 2020, presvega u saradnji sa Ministarstvom spoljnih poslova”, rekla je Jovanović. Rukotvorine su napravile žene iz svih krajeva Srbije koje su deo inicijative „1.000 žena“. Dosada je zaposleno njih 698, a izradile su, između ostalog, „kraljevski pojas“ za kineskogpredsednika Si Ðinpinga i pirotske ćilime koji su poklonjeni predsednicima Rusije i Francuske Vladimiru Putinu i Emenuelu Makronu, Ministar kulture Vladan Vukosavljević rekao je da je Srbija u poslednjih 10 godinanapravila velike korake po pitanju očuvanja materijalnog i nematerijalnog kulturnog nasleđa. On je naveo da je u decembru potpisano zajedničko uputstvo ministarstava kulture i građevinarstva kojim se osigurava poštovanje prostornih i urbanističkih planovauz očuvanje kulturnog i istorijskog nasleđa, a raspisan je i konkurs „Gradovi u fokusu“namenjen revitalizaciji infrastrukture u oblasti kulture. Na konferenciji je najavljeno i da će se raditi na tome da se nacrt zakona o zanatstvu štopre nađe u javnoj raspravi, što će biti inicijativa najmanje dva ministarstva. NALED je inicirao i uvođenje “čuvara tradicije” u lokalnim samoupravama, osoba koje će biti zadužene za brigu o aktivnostima na očuvanju kulturnog nasleđa na lokalu, na čemu će se raditi u 2020. godini.\nPrevPrethodnaKorisni principi u rezidbi jabuke\nSledećaSir vrhunskog kvaliteta, morate ga probatiNext


Prevara - Lažni deda mraz\nLažni deda mraz\nU Subotici je ovih dana viđen lažni Deda Mraz koji je zaustavljao građane, želeo da ih fotografiše i tražio novac od njih pod izgovorom da sakuplja priloge za Dom za decu ometenu u razvoju "Kolevka".\nRukovodstvo i zaposleni ovog Doma zgroženi su da neko lažnim izgovorom, koristeći ustanovu koja brine o bolesnim mališanima, želi da obmane građane i prisvoji novac za sebe.\nMuškarac je obučen u kostim Deda Mraza šetao Suboticom, prilazio je prolaznicima, uglavnom ženama sa decom. Fotografisao se sa njima i za uzvrat tražio novac uz priču da je njihova donacija namenjena "Kolevki".\nKada su zaposleni saznali šta se dešava jedan od njih je odmah otišao u centar da pronađe lažnog Deda Mraza i uspeo je u tome. Prišao mu je i pitao ga je o čemu se radi i zašto prikuplja novac za Dom, a prevarant je užurbano pokupio svoje stvari i izgubio se ubrzanim koracima.\nNenad Kozomora, direktor "Kolevke" apelovao je na sve Subotičane da ne doniraju ništa na ovaj način za Dom, jer ustanova donacije isključivo prima organizovano i jasno naznačeno, dok je svaki drugi vid akcije pokušaj zloupotrebe.\n- Neverovatno da neko može da koristi ime naše ustanove i dovodi građane na ovaj način u zabludu. Slučaj ću prijaviti policiji, a na građane apelujemo da ne nasedaju na ovakve prevare – izjavio je Kozomora.


Informacije o projektu - Lokalno partnerstvo BPK Goražde\nGrad Goražde je u partnerstvu sa Udruženjem ALDI, Službom za zapošljavanje BPK Goražde, Privrednom komorom BPK Goražde, Udruženjem poslodavaca BPK Goražde, SSŠ „Džemal Bijedić“, te kompanijama Bekto Precisa i EMKA Bosnia u junu 2017. godine započeo sa implementacijom projekta pod nazivom: „Uspostavljanje efikasnih načina participacije relevantnih aktera u procesu obrazovanja odraslih u kontekstu cjeloživotnog učenja“ koji će trajati 20 mjeseci. Projekat se provodi u sklopu krovnog projekta ''Podrška lokalnim partnerstvima za zapošljavanje u BiH'' kojeg Evropska unija finansira sa 4 miliona eura, a provodi Međunarodna organizacija rada (ILO).\nGeneralni projektni cilj jeste smanjivanje disbalansa između ponude radne snage na tržištu rada i potražnje za radnom snagom od strane izvozno-orijentisane prerađivačke industrije.\nSpecifični projektni ciljevi su:\nPartnerstvom svih aktera na području BPK Goražde uz plansku prekvalifikaciju nezaposlenih usklađenu sa potrebama tržišta radne snage obezbijediti povoljne uslove za zapošljavanje;\nPodići javnu svijest i informisati građane BPK Goražde o prednostima novih zakonskih rješenja o obrazovanju odraslih i važnosti cjeloživotnog učenja.\nKljučni rezultati koji će biti ostvareni projektom u narednih 20 mjeseci su:\nUrađen Izvještaj o potrebama tržišta radne snage za naredne 3 godine na području BPK Goražde;\nIzrađena/modifikovana ukupno 3 nastavna plana i programa za osposobljavanje i stručnu obuku odraslih uz intezivnu saradnju svih relevantnih aktera na području BPK Goražde;\nZaposleno minimalno 52 nezaposlene osobe od 100 nezaposlenih uključenih u program obrazovanja odraslih.\nProvedena edukacija i animiranje 300 nezaposlenih osoba na 8 lokacija na području BPK Goražde uz učešće NVO, službe za zapošljavanje i općina u sastavu BPK Goražde;\nIzrađen promotivni film o privrednim subjektima BPK Goražde;\nImplementacijom projekta „Uspostavljanje efikasnih načina participacije relevantnih aktera u procesu obrazovanja odraslih u kontekstu cjeloživotnog učenja“ unaprijedit će se sistem obrazovanja i obuke odraslih osoba, te će se dodatno uticati na smanjenje disbalansa na tržištu rada što će dovesti do smanjivanja broja nezaposlenih i zapošljavanja socijalno ranjivih osoba. Takođe, ovim projektom će se olakšati razvoj izvozno orijentisanog poslovanja i generisanja novih radnih mjesta kroz osiguranje neophodne obuke i treninga za nove radnike što će imati za krajnji rezultat povećanje konkurentnosti radne snage i na kraju povećanje broja zaposlenih radnika na prostoru Bosansko-podrinjskog kantona Goražde.\nSuština ovog projekta jeste zagovaranje i monitoring novih javnih politika za borbu protiv nezaposlenosti, putem obrazovanja odraslih u skladu sa strategijama obrazovanja i zapošljavanja u BiH. Projekat će omogućiti donošenje trajnih, komplementarnih i sistemskih rješenja, koja će značajno doprinijeti redukciji nezaposlenosti, liberalizaciji i dinamizaciji tržišta rada, te jačanju kredibiliteta uključenih sudionika. Projekat će suštinski promijeniti poziciju nezaposlenih građana koji će dobiti novi životni zamah, a poslodavci mogućnost da efikasnije planiraju svoj razvoj uz veću ponudu kvalifikovanih radnika na tržištu.\nS obzirom da je broj nezaposlenih osoba na prostoru Bosansko-podrinjskog kantona Goražde koji trebaju ove usluge zaista veliki i trend je da će se ovaj broj povećati u narednim godinama, sigurno je da će pozitivni dugoročni efekti ovog projekta trajati puno duže nakon što se projekat službeno okonča.\nPartnerstvo i saradnja uspostavljeni kroz ovaj projekat su osnova za daljnju saradnju na sličnim projektima i aktivnostima vezanim za razvoj ovog područja.\nBosansko-podrinjski kanton Goražde jedna je od rijetkih sredina na zapadnom Balkanu koja ima uslove za provođenje promjena koje bi unaprijedile, inovirale postojeće i donijele nove politike u oblasti obrazovanja i razvoja vještina odraslih osoba. Rast zaposlenosti može se očekivati jedino dugoročnim planiranjem razvojnih politika i povezivanjem obrazovanja sa stanjem na tržištu rada, ne samo kako bi se ukazalo da javne politike mogu efikasno pobjeđivati u borbi protiv nezaposlenosti čije razumijevanje je presudno u politikama koje imaju za cilj povećanje broja zaposlenih, odnosno smanjenje broja nezaposlenih osoba.\nU periodu 2006-2016 u Goraždu je broj registrovanih nekvalifikovanih i polukvalifikovanih radnika smanjen za 35%, čemu su najviše doprinijeli programi stručnog osposobljavanja radnika za potrebe izvozne industrije.\nU periodu 2006-2016 broj registrovanih nezaposlenih osoba koje su imale srednje stručne kvalifikacije (KV) je smanjen za 41%, dok je smanjenje broja nezaposlenih osoba sa srednjom stručnom spremom 12%.\nIzuzetno veliki problem je što je na tržištu rada 35% registrovanih nezaposlenih radnika bez ikakvih kvalifikacija, koji su dugoročno nezaposleni i koji su izgubili volju za ponovni povratak na tržište rada. Drugi najveći problem je oko 20% nezaposlenih koji su zainteresovani na tržištu rada (kao što su mladi ili nezaposleni demobilisani borci do 45 godina), ali čije kvalifikacije ne odgovaraju potrebama tržišta rada. Neusklađenost, dakle, nije problem u globalnom smislu kvalifikacija, nego i u smislu vještina i kompetencija koje obrazovni sistem obezbjeđuje.\nVeliki postotak svih zaposlenih i nezaposlenih i dalje konstantno ima potrebu za dokvalifikacijom, obukom ili prekvalifikacijom u cilju sustizanja razvoja novih tehnologija u proizvodnim kompanijama. Programi stručnog osposobljavanja odraslih osoba, koji su realizovani u proteklih nekoliko godina za potrebe izvozno orijentisanih kompanija su dokaz potrebe i nužnosti obrazovanja odraslih u cilju bržeg i lakšeg zapošljavanja, ali i spremnosti samih učenika da se uključe u proces obrazovanja. Projekat ''Uspostavljanje efikasnih načina participacije relevantnih aktera u procesu obrazovanja odraslih u kontekstu cjeloživotnog učenja'' upravo odgovara na njihove potrebe.


Stadion "Tašmajdan" biće ponovo otvoren 14. februara koncertom na kojem će nastupiti svi koji su ranije u karijeri nastupali na tom kultnom beogradskom mestu, najavio je danas gradski menadžer Goran Vesić. Vesić je podsetio da se stadion renovira skoro četiri godine, dodajući da je prvobitna ideja bila da bude gotov za 15 meseci, ali stari izvođač nije na vreme završio radove.\n- Tek aprila ove godine uspeli smo da završimo tender i uvedemo novog izvođača u posao. Rok da se završe radovi je deset meseci, a to je 14. februar sledeće godine - rekao je Vesić i dodao da je obnova stadiona obnova starog Beograda. On je kazao da će, kada bude završen, stadion imati 5.500 sedećih i oko 2.000 stajaćih mesta. Koncerti će se, objasnio je, održavati na donjem delu, gde su tereni, i tu će moći da bude još oko 3.000 ljudi.\n- Sa oko 10.500 mesta ovo će biti zaista sjajno mesto za koncerte - rekao je gradski menadžer, a saopštila Gradska uprava.\nPrema Vesićevim rečima, grad je izdvojio 104 miliona dinara za drugu fazu radova, a početak rada stadiona biće obeležen koncertom na kome će nastupiti svi oni koji su nekad svirali na "Tašmajdanu".\n- Na taj način ćemo svim Beograđanima poručiti da je "Tašmajdan" ponovo otvoren - rekao je Vesić.\nPodsećajući da je na Tašmajdanu nekada bilo prvo zimsko klizalište u Beogradu, Vesić je rekao da će stadion biti stavljen u funkciju održavanja kulturnih i sportskih sadržaja.\n- U zimskom periodu tu će biti otvoreno klizalište sa velikim brojem termina za rekreativno klizanje, uključujući i večernje, a u proleće, leto i jesen biće postavljena multifunkcionalna podloga za sportske sadržaje, kulturne događaje i koncerte - kazao je Vesić.\nDatum: 09.11.2015 Izvor: Blic


Od objave Milenijumskih razvojnih ciljeva do danas, postignuti su istorijski rezultati na smanjenju mortaliteta djece, unaprjeđenja zdravlja porodilja i borbe protiv HIV-a / side, malarije i drugih bolesti. Od 1990. godine do danas, na globalnom nivou, broj djece koja su umrla od bolesti koje se mogu spriječiti smanjen je za više od 50%. Mortalitet porodilja takođe je pao za više od 45% na globalnom nivou. Broj novozaraženih HIV-om / sidom pao je za 30% u periodu od 2000. do 2013. godine, a od malarije je spaseno više od 6,2 miliona života.\nUprkos ovom ogromnom napretku, svake godine umre više od 6 miliona dece koja ne dočekaju peti rođendan. Od bolesti koje se mogu spriječiti, kao što su male boginje ili tuberkuloza, svakog dana umre 16.000 dece. Svakog dana umre nekoliko stotina trudnica ili porodilja usled komplikacija pri porođaju, a u zemljama u razvoju, svega 56% porođaja u ruralnim sredinama odvija se uz stručnu pomoć. Sida je danas vodeći uzrok smrtnosti kod adolescenata u podsaharskoj Africi, regionu kojim i dalje hara epidemija HIV-a.\nUmiranje se može izbeći prevencijom i liječenjem, edukacijom, imunizacijom i zaštitom seksualnog i reproduktivnog zdravlja. Ciljevima održivog razvoja odvažno je preuzeta obaveza iskorjenjivanja epidemije side, tuberkuloze, malarije i drugih zaraznih bolesti do 2030. godine. Cilj je postići univerzalnu pokrivenost zdravstvenom zaštitom i svima obezbijediti ispravne i efikasne lekove i vakcine. Podrška istraživanju i razvoj vakcina predstavljaju suštinski dio ovog procesa, uz snabdjevenost lijekovima po pristupačnoj cijeni.


June 2018 - Vita Elos\nObjavio Vita Elos dana June 29, 2018\nLaserska trajna epilacija – najvažnije informacije\nDanašnja tehnologija je toliko napredovala da se sve dlake mogu trajno ukloniti (sem sedih dlaka, jer one ne sadrže pigment) i to sa svih delova tela. Lasersko uklanjanje dlaka je jedna od najčešće primenjivanih kozmetičkih procedura za trajno uklanjanje neželjenih dlaka. Laserski tretmani su sigurni i neće oštetiti okolne ćelije kože. Tretman Laserska trajna epilacija zauvek rešava pitanje maljavosti, bez mogućnosti da dlake na mestu gde se radio tretman, ponovo izrastu.\nObjavio Vita Elos dana June 27, 2018\nNehirurški lifting lica po 3D HIFU metodologiji\nObjavio Vita Elos dana June 25, 2018\nRadiotalasni lifting lica – prednosti u odnosu na hirurški lifting lica\nRadiotalasni lifting lica je neinvazivan, bezbolan tretman podmlađivanja lica (moguće i tela), koji se radi sve dotle dok organizam sam, prirodno proizvodi kolagen. Osnovna prednost primene tretmana Radiotalasni lifting lica u odnosu na hirurški lifting je ta što se ovim tretmanom deluje na celo lice i vrat, a efekti su vidljivi u svim predelima lica i vrata odjednom, a ne parcijalno, kao kod hirurškog liftinga. Posle serije tretmana Radiotalasni lifting lica, lice je u celosti podmlađeno i ima svež, mladalački izgled.


Početna > Dokumenti > Dokumenti javnih politika > Strategija razvoja interne finansijske kontrole u javnom sektoru u Republici Srbiji za period 2017–2020. godine („Sl. glasnik RS“, br. 51 od 25. maja 2017. god.)\nStrategija razvoja interne finansijske kontrole u javnom sektoru u Republici Srbiji za period 2017–2020. godine („Sl. glasnik RS“, br. 51 od 25. maja 2017. god.)\nrazvoja interne finansijske kontrole u javnom sektoru u Republici Srbiji za period 2017–2020. godine\n"Službeni glasnik RS", broj 51 od 25. maja 2017.\nKao deo ukupne reforme javne uprave, Vlada se obavezala da sprovede niz reformskih mera koje su usmerene na unapređenje odgovornosti rukovodilaca i zaposlenih u javnom sektoru, upravljanjem javnim sredstvima u skladu sa principima interne finansijske kontrole, a radi ostvarivanja strateških ciljeva javnog sektora.\nStrategija razvoja interne finansijske kontrole u javnom sektoru u Republici Srbiji za period 2017–2020. godine ima za cilj da implementira finansijsko upravljanje i kontrolu i internu reviziju u sveukupni sistem upravljanja u javnom sektoru, radi obezbeđivanja vrednosti za novac građanima Republike Srbije na efektivan, efikasan i ekonomičan način, prenošenjem ciljeva nacionalne politike u ciljeve institucija javnog sektora, što će omogućiti efikasnu procenu rizika u odnosu na definisane ciljeve i uspostavljanje odgovarajućih kontrola.\nStrategija razvoja interne finansijske kontrole u javnom sektoru u Republici Srbiji za period 2017–2020. godine („Službeni glasnik RS“, br. 51 od 25. maja 2017. god.)\nAkcioni plan za period 2019−2020. godine za sprovođenje Strategije razvoja interne finansijske kontrole u javnom sektoru u Republici Srbiji za period 2017−2020. godine („Službeni glasnik RS“, br. 26 od 05. aprila 2019. god)


SAČUVANO OD ZABORAVA – Nevreme u Srbiji iz daleke 1834. godine – Meteologos\nPovremeno prelistavam NOVINE SRBSKE, koje su počele da izlaze 1834. godine u Kragujevcu.\nU 25. broju NS, koje su izašle 23. juna 1834. po starom, odnosno 5. jula po novom kalendaru, pronašao sam jedan od najstarijih novinskih izveštaja o (ne)vremenu u Srbiji.\nDana 17. juna 1834. po starom, odnosno 29. juna po novom kalendaru, mnoge krajeve Srbije je u večernjim časovima zahvatilo jako nevreme.\nPo svemu sudeći, to je bila klasična junska (letnja) nepogoda, sa olujnim i orkanskim vetrom i vrlo krupnim gradom (komadi teži od 1 kilograma), a vrlo je moguće da je bilo i mini-tornada, što se može naslutiti na osnovu opisa posledica nevremena (slika ispod).\nNažalost, u Beogradu i Srbiji do 1848. godine nije bilo meteoroloških merenja i osmatranja. Međutim, na osnovu uvida u dnevne podatke za PRAG sa kraja juna 1834. godine, može se zaključiti da se radilo o nevremenu kao posledici predfrontalnih nestabilnosti u Srbiji, s obzirom na to da je dan-dva ranije u centralnoj Evropi došlo do osveženja sa kišom i pljuskovima.\nInače, leto daleke 1834. godine je bilo jedno od najtoplijih i najdužih leta, što potvrđuju i podaci za BUDIMPEŠTU, BEČ i PRAG, kao i zapisi iz ZEMUNA (slika ispod).


BiH nije ispunila preporuke Europske komisije za reformu javne uprave | Dnevnik.ba\nBiH nije ispunila preporuke Europske komisije za reformu javne uprave\nReforma javne uprave omogućava efikasno provođenje zakona, na dokazima zasnovane javne politike, stvaranje transparentne, korisnicima orijentirane i depolitizirane i profesionalne javne uprave – rekao je Ćuzulan.\nBosna i Hercegovina danas je obavijestila Europsku komisiju da još uvijek nije ispoštovala njene ranije preporuke u vezi sa usvajanjem inovirane strategije za reformu javne uprave - potvrdio je za Fenu državni koordinator za reformu javne uprave Dragan Ćuzulan.\nPodsjetio je da su dokument iz te oblasti podržali Vijeće ministara, Vlada Federacije BiH i Vlada Brčko distrikta BiH, ali da bi bio finaliziran potrebno je da ga usvoje svi nivoi vlasti, odnosno Vlada Republike Srpske.\n-Nažalost, podrška usvajanju ovog dokumenta u Vladi RS-a je izostala, s tim da ohrabruje najava da bi Vlada RS-a mogla usvojiti strateški okvir u narednih nekoliko tjedana – rekao je Ćuzulan, u pauzi trećeg sastanka Posebne skupštine za reformu javne uprave između Europske unije i Bosne i Hercegovine, koji je u organizaciji Direkcije za europske integracije BiH održan danas u Banjoj Luci.\nZbog neusvajanja strateškog okvira za period 2018.-2022. godina onemogućena je, kaže, priprema zajedničkog akcijskog plana za provođenje reforme javne uprave.\n-Sve zemlje u regiji su već usvojile ovu strategiju i rade akcione planove te povlače određena sredstva iz IPA fondova, primjera radi Srbija ima 90 milijuna eura direktne proračunske podrške, a Crna Gora 40 milijuna eura – istakao je Ćuzulan.\nIstovremeno, dodao je, kasni i reforma upravljanja javnim financijama, a i u toj oblasti Vlada RS-a nije usvojila predviđenu strategiju, za razliku od drugih nivoa vlasti.\n-Tek kada se pridobije suglasnost iz RS-a, trebalo bi se pristupiti cjelodržavnoj strategiji upravljanja javnim financijama – rekao je Ćuzulan i dodao da su iz RS-a najavili da bi taj posao trebalo završiti u roku od šest mjeseci.\n-Reforma javne uprave omogućava efikasno provođenje zakona, na dokazima zasnovane javne politike, stvaranje transparentne, korisnicima orijentirane i depolitizirane i profesionalne javne uprave – rekao je Ćuzulan i dodao da građani, investitori i poslovna zajednica u BiH predugo čekaju da uprava postane efikasnija, otvorenija, da ima efikasnije procedure i da im omogući obavljanje usluga elektronskim putem.\nDodik pozvao na ukidanje OHR-a i odlazak stranih sudaca iz Ustavnog suda BiH\nEuropska komisija pomaže zapadni Balkan s 3,3 milijarde eura


Tegeltija (BiH): Izložba u UN o genocidu u Srebrenici - inicijativa pojedinca\nRegion Autor:Beta21. jun. 202118:421 komentar\nVulin: Rezolucija Crne Gore osuđuje srpski narod za genocid\nTurković je, ne tražeći saglasnost Predsedništva BiH, pismom tražila od generalnog sekretara UN Antonija Gutereša da omogući priređivanje izložbe u sedištu UN u Njujorku, javlja agencija Beta.\nTegeltija je novinarima u Kostajnici rekao da smatra da nema razloga da „domaćin prihvati inicijativu“ ministarke i da bi „domaćin morao da ima u vidu da to nije inicijativa jedne institucije, već pojedinca“.\n„Lično mislim da to ne zavisi od Ministarstva spoljnih poslova BiH, već od domaćina, koji treba da organizuje izložbu, a koji bi trebalo da ima u vodu sa kime razgovara i da iza te inicijative ne stoje institucije BiH“, naveo je on.\nPredsedavajući Saveta minstara BiH ocenio je da je to „još jedna od nepotrebnih inicijativa“ Ministarstva spoljnih poslova BiH, dodavši da to ministarstvo „ima mnogo važnih tema“ za građane BiH kojima se, kako je ocenio, ne bavi ili se ne bavi u dovoljnoj meri.\n„Bavi se pričom o prošlosti, o nekim svojim ličnim stavovima i pitanjima, umesto da se bavimo pitanjima od važnosti za građane BiH, počeviši od vakcina, što bi bilo mnogo važnije da smo upotrebili tu energiju, politički uticaj, svoje putovanje, a ne da otvaramo one teme o kojima ne postoji ni minimum saglasnosti u BiH, pa ni u regionu“, izjavio je Tegeltija.\nZoran Tegeltija je član Saveza nezavisnih socijaldemokrata (SNSD), na čijem je čelu član Predsedništva BiH Milorad Dodik.\nBisera TurkovićgenocidSrebrenicaUjedinjene nacijeZoran Tegeltija


Prve vožnje Gold gondolom na leto - Radio Luna\nPrve vožnje Gold gondolom na leto\nRadio Luna 21/02/2020\nDirektor Turističke organizacije Zlatibor Vladimir Živanović rekao je da će turiste ove godine obradovati mogućnost da se provozaju panoramskom gondolom od centra Zlatibora do vrha Tornik jer se realizacija te investicije privodi kraju.\n-Svake godine obradujemo turiste novim sadržajem, ove godine završavamo realizaciju najvećeg projekta, izgradnju gondole koja će sigurno privući nove goste, rekao je Živanović na Medjunarodnom sajmu turizma u Beogradu na kome se predstavila ta turistička organizacija.\nDodao je da TO Zlatibor na sajmu u Beogradu tradicionalno upoznaje buduće goste sa novim sadržajima za predstojeću sezonu, a da su ove godine i hotelijeri došli kako bi buduće goste upoznali sa ponudama, informisali o cenama i ponudili benefite za rane rezervacije smeštaja u hotelima i privatnim apartmanima.\nLjubitelji te planine moći će, prema njegovim rečima, da se zabave na novoj destinaciji, zabavnom parku u selu Dobrosеlici, 14 kilometara od centra Zlatibora.\nŽivanović je rekao da to kaubojsko i indijansko selo karakteriše mešavina srpske i američke arhitekture i da će se u njemu ponuditi razni kulturni sadržaji.\nOva investicija u kaubojsko selo će, kako je rekao, aktivirati celo područje i otvoriti nove mini lokalitete kao što su Prerast (pećina) koja je turistički aktivirana, ali nije još dovoljno afirmisana, kao i crkva brvnara.\n-Nadamo se da će i 2020. godina biti uspešna kao prošla kada smo povećali broj turista za osam odsto u odnosu na 2018. godinu jer se otvaraju novi hoteli i razni turistički objekti, rekao je Živanović.\nZlatibor godišnje, prema njegovim rečima, zabeleži oko 1,2 miliona noćenja ili oko 350.000 gostiju, a turistička privreda očekuje da broj turista i ove godine poraste.\nDirektorka JP Gold gondola Zlatibor Bojana Božanić rekla je da će gondola tokom leta primiti prve putnike jer je probni rad planiran za april ili maj.\n-Projekat je od izuzetnog značaja za razvoj celog Zlatibora, jer sama gondola donosi jednu novu turističku atrakciju i verujemo da će veliki broj ljudi doći samo zbog toga na Zlatibor, rekla je Božanić.\nPlan je da se, kako je rekla, uredi prostor i zanimljivosti na samoj trasi gondole od početne do poslednje stanice, investicija je vredna 13 miliona evra, a novac je obezbedila opština Čajetina.\nGondola je dugačka devet kilometara i predstavlja jednu od najdužih panoramskih gondola na svetu, ima kapacitet 600 putnika po satu koji će se voziti u 55 moderno opremljenih kabina.\nIzvor i foto:Goldgondola\nPažljivkova smotra u utorak u Užicu\nRadio Luna феб 21


Keltsko svetilište otkriveno u Velikom Gradištu | Arheo-amateri Srbije\nуторак, 24. мај 2022. - 17:54\nKeltsko svetilište otkriveno u Velikom Gradištu\nStručnjaci Narodnog muzeja u Požarevcu u mestu Ram, u opštini Veliko Gradište, otkrili su ostatke svetilišta Kelta, staro oko 3.000 godina.\nBrdo na kojem se nalazi svetilište od Dunava i ranije poznatog keltskog bedema udaljeno je kilometar. Na svetilištu se vide ostaci dvadesetak žrtvenih konstrukcija gde su se obavljali verski obredi. Profesor Veceslas Kruta iz Pariza, prvo ime evropske arheologije o Keltima, potvrdio je da je reč o keltskom svetom prostoru, jedinstvenom u Evropi.\nDragan Jacanović arheolog Narodnog muzeja u Požarevcu kaže da se radi o izuzetnom prostoru, smeštenom između ušća reke Nere i nekadašnjeg ušća reke Karaš, odnosno ušća kanala Dunav-Tisa-Dunav, sa kojeg se, kao retko gde u Srbiji, pruža širok vidokrug na sve četiri strane sveta do 200 kilometara.\n„Odavde vide se Karpati kao na dlanu, Vršačke planine, Panonska nizija sa Deliblatskom peščarom, u daljini vidi se Avala, a na jugu ceo venac Homoljskih planina, a pogled seže i do dela Srebrnog jezera i tok Dunava do Smedereva. Kelti su krajem četvrtog veka stare ere, idući unutrašnjim vencem Karpata, ovde prešli Dunav i u Ramu podigli veliko vojno zemljano utvrđenje takozvani ,,Opidum”. Nedaleko od tog utvrđenja mi smo otkrili ostatke svetilišta na kome su oni prenosili žrtve bogovima u koje su verovali. U Rumuniji u blizini mesta Karaš Sebeš otkriveno je takođe keltsko svetilište ali znatno skromnijih dimenzija“, ističe Jacanović.\nMesto na kome se u Ramu nalaze ostaci svetilišta dužine je tri, a širine jedan kilometar i na njemu se nalazi grupa od dvadesetak velikih kristalnih škriljaca.\n„Svetilište je bio njihov reper za određivanje orijentacije u prostoru i vremenu. Izlasci i zalasci sunca tokom godine i prividno kretanje celog zvezdanog svoda noću odavde su najvidljiviji. To je posebno bilo bitno ljudima iz praistorije i antike kad je astronomija bila na primitivnom nivou. Ovo je za sada jedini objekat te vrste u Srbiji gde su se ljudi okupljali kao na saboru, da proslave godišnje praznike, poput ravnodnevnice i da bi simbolično prineli krvne žrtve“, objašnjava Jacanović.\nOn navodi da će ovo mesto posetiti Veceslas Kruta iz Pariza, prvo ime evropske arheologie o Keltima, koji je na osnovu dokumentacije i na osnovu fotografija koje su mu poslate, potvrdio da je reč o keltskom svetom prostoru, jedinstvenom u Evropi, jer na jednom od tih svetilišta ima ostataka pisma, odnosno keltske rune i to treba da se prepiše i dešifruje.\nMZ Ram planira da u saradnji sa TO Velikog Gradišta očisti prostor oko svetilišta, ukloni divlje žbunje i da uredi pešačke i biciklističke staze kako bi se dobio jedan od najboljih vidikovaca u Srbiji, priča Žika Sekulić iz Rama.\nPrethodni: Naučnici potvrdili gde je sahranjen Filip II Makedonski!\nSledeći: Ko je uništio taj narod – U Sibiru pronađena narukvica nestalog naroda čudne genetike


SOVE – NAJBOLJI „SARADNICI“ POLJOPRIVREDNIKA I ŽRTVE RODENTICIDA\nKrupne oči, nečujno krstarenje nebom i oštre kandže – sove su predatori specijalizovani za hvatanje glodara koji zadaju muke poljoprivrednicima. Ipak, u želji da se otarase štetočina, poljoprivrednici koriste otrove ne znajući da tako ugrožavaju opstanak svojih prirodnih saradnika koji, nakon što pojedu otrovanog miša, umiru danima, pa čak i nedljama. Samo jedna sova za noć može uhvatiti do 12 miševa, a kako pojedine vrste love u grupama, njihova efikasnost time je veća, kažu stručnjaci za ove ptice. `\n18.09.2021 · ENERGETSKI_PORTAL_SRBIJE\nKAKO JE MERCEDES BENZ OSTVARIO ŠVARCENEGEROV SAN\n09.09. 2021 U moju odbranu, svakome je dovoljno par milisekundi da postane zaljubljenik famozne mercedesove G-klase iliti G-vagona, pa se nadam da ću svojim pisanijem odati utisak osednutosti naprednom tehnologijom, ali ne i skupim kolima.\nSRBIJA USVOJILA „KIGALI AMANDMAN“ ZA ZAŠTITU OZONSKOG OMOTAČA\nPoslanici u Skupštini Srbije jednoglasno su usvojili Peti amandman na Montrealski protokol o supstancama koje oštećuju ozonski omotač – „Kigali amandman“, kojim države potpisnice preuzimaju obavezu da uspostave kontrolu potrošnje i upotrebe fluorovanih gasova sa efektom staklene bašte, saopštilo je Ministarstvo zaštite životne sredine\nODRŽAN PROTEST „USTANAK ZA OPSTANAK“ – SLOŽNI GLASOVI DALEKO SE ČUJU\nNa jučerašnjem protestu „Ustanak za opstanak“ na hiljade građana, kojima su se pridružile javne ličnosti i mnogobrojne ekološke organizacije, po drugi put su se okupili da složno kažu „ne“ zagađenju vode, vazduha i zemljišta i pozovu na obustavu projekata za koje smatraju da će degradirati životnu sredinu.\nOIE ZA NAŠE ZDRAVLJE I OPSTANAK\nUdruženje Obnovljivi izvori energije Srbije za samo tri meseca je postalo vrlo važan činilac na tržištu zelene energije Srbije, a prepoznato je i kao regionalni igrač. Naime, reč je o poslovnoj asocijaciji koja je nastala sa ciljem da poveže privredne subjekte zainteresovane za unapređenje poslovnog ambijenta, pravne regulative i javnog privatnog dijaloga u oblasti obnovljivih izvora energije (OIE). Posebna pažnja biće posvećena edukaciji i informisanju građana, odnosno podizanju svesti o važnosti zelene energije za zdravlje ljudi, zaštitu životne sredine, energetiku i ekonomiju. O Udruženju koje je nastalo uz podršku Evropske banke za obnovu i razvoj (EBRD), kao i o investicionom ambijentu u Srbiji razgovarali smo sa Danijelom Isailović, menadžerkom Udruženja OIE Srbija.\nBIOMIMIKRIJA – KAKO DANCI OPONAŠAJU PRIRODU U IZGRADNJI ENERGETSKIH OSTRVA\nMnogi kažu da Danci spadaju među najsrećnije narode na svetu, a razlog za to delom leži u zdravoj životnoj sredini. Naime, 80 odsto električne energije dolazi iz obnovljivih izvora i to: 57 odsto iz energije vetra, 20 odsto iz biomase, a svega 3 odsto iz energije sunca\nNA PUTEVIMA U SRBIJI OSAM PUNJAČA ZA ELEKTRIČNE AUTOMOBILE, DOGODINE JOŠ DESET\nOve turističke sezone punjači za električne automobile na Koridoru 10 radili su punom parom. Besplatno punjenje privlači strance, kažu u Javnom preduzeću „Putevi Srbije“. Raspisan je i novi poziv da se kompletna trasa koridora snabde punjačima, tako da se dogodine očekuje još više elektroautomobila bez čekanja na stanicama.\nRASPISAN JAVNI POZIV ZA DODELU SREDSTAVA ZA UGRADNJU SOLARNIH PANELA NA PORODIČNIM KUĆAMA\nSve smo bliži izgradnji solarnih elektrana na krovovima porodičnih kuća koje bi mogle da nam obezbede, uz povoljne uslove, dobar deo električne energije. Naravno, čistiji vazduh predstavlja možda najvažniju korist za čitavu zajednicu.\nKAKO SE SVETSKI GRADOVI BORE PROTIV ZAGAĐENJA VAZDUHA\nGlobalno zagađenje vazduha postaje jedno od najhitnijih ekoloških i zdravstvenih pitanja na koje će sve više uticati klimatske promene. Prema podacima Svetske zdravstvene organizacije (SZO) čak 90 odsto ljudi širom planete udiše vazduh koji se smatra potencijalno štetnim.\nOPŠTINA RAŽANJ – EKOLOŠKA OAZA 01.09. 2021\nČiste ulice i uređene javne površine, ispražnjene kante za otpad, postavljeni kontejneri za reciklažu, posebni kontejneri za medicinski otpad… Klupe u parku mame posetioce da predahnu i uživaju u brižno oblikovanim zelenim površinama.


Gradsko veće: sredstva za ekonomsko osnaživanje žena u ruralnim područjima, za razvoj seoskih domaćinstava, ulaganje u obrazovanje mladih... - Raski Portal\nGradsko veće: sredstva za ekonomsko osnaživanje žena u ruralnim područjima, za razvoj seoskih domaćinstava, ulaganje u obrazovanje mladih…\nredakcija3 September 30, 2018\t0 Komentara\nGradsko veće je na ovoj sednici raspisalo Konkurs za dodelu podsticajnih sredstava u cilju ekonomskog osnaživanja žena sa ruralnih područja grada Kraljeva u okviru projekta sprovođenja mera populacione politike jedinica lokalne samouprave u Republici Srbiji u 2018. godini.\nGradonačelnik grada Kraljeva dr Predrag Terzić je podsetio na to da je grad Kraljevo, na konkursu resornog ministarstva zaduženog za oblast populacione politike, dobio sredstva koja će biti upotrebljena za rekonstrukciju terena za košarku, rukomet i balon salu na planini Goč, za opremanje vrtića na Beranovcu, ali i sredstva koja će biti upotrebljena kao pomoć ženama na selu koje vode poljoprivredna domaćinstva i koja imaju decu.\n„Namera nam je da obezbedimo novac za razvijanje njihovih poljoprivrednih domaćinstava i za opstanak i ostanak tih žena i tih porodica na seoskom području. Mislim da se ovo radi prvi put ne samo u gradu Kraljevu nego i okolnim gradovima, i za ove namene će biti izdvojeno 3.750.000 dinara – 3.000.000 će obezbediti država, a 750.000 dinara grad. Konkurs će biti objavljen na zvaničnom sajtu grada Kraljeva i na oglasnoj tabli“, rekao je gradonačelnik.\nNa ovoj sednici Gradskog veća raspisan je konkurs za dodelu podsticajnih sredstava za razvoj seoskog turizma na teritorijigrada Kraljeva za 2018. godinu.\n„Opredelili smo novac za seoski turizam, 7.000.000 dinaara, kao i prošle godine. Svi domaćini koji imaju seoska domaćinstva koja se bave seoskim turizmom i ove godine mogu da konkurišu. U izlaganju na sednici Gradskog veća član Veća Igor Cvetković je predočio šta su prilikom obilaska seoskih domaćinstava koja su dobila sredstva zatekli na terenu, o kakvom poboljšanju infrastrukture se radi, koliko je povećan broj kreveta i broj gostiju na seoskom području“, izneo je predsedavajući Gradskim većem.\n„Mislim da se radi o jako dobroj podsticajnoj meri koju grad primenjuje već tri godine, koja je pokazala dobre rezultate. Iz drugih gradova i opština nas kontaktiraju kako bi iskoristili naša iskustva. Prve godine, 2016, za ovu namenu je bilo opredeljeno 8.000.000 dinara, prošle 7.000.000 i sredstva je dobilo 18 domaćinstava“, kazao je Terzić.\nGradski većnici su doneli Rešenje o korišćenju sredstava tekuće budžetske rezerve u iznosu od 1.100.000 dinara za potrebe kupovine 5.000 karata i gledanja filma „Kralj Petar Prvi“ za učenike svih srednjih škola na teritoriji grada Kraljeva.\n„Grad je obezbedio novac za kupovinu karata za sve učenike svih kraljevačkih srednjih škola kako bi mogli da se upoznaju sa srpskom istorijom, periodom Prvog svetskog rata, golgotom koju je srpski narod tada pretrpeo. Mislim da se radi o veoma dobroj ideji da se takav film snimi, a grad na ovaj način pomaže produkciju filma, ali i omogućava svojoj deci da se sa istorijom upoznaju ne samo kroz suvoparne istorijske činjenice, već i kroz prikaz događaja koji su se završili pre 100 godina, budući da se ove godine navršava 100 godina od završetka Prvog svetskog rata“, objasnio je gradonačelnik.\nVeće je donelo i zaključke o prihvatanju inicijative Javnog preduzeća za uređivanje građevinskog zemljišta „Kraljevo“ za dostavljanje predloga za izgradnju i rekonstrukciju mreže i objekata vodovoda i fekalne kanalizacije u zoni nadležnosti JKP „Vodovod“ odnosno izvan zone nadležnosti JKP „Vodovod“ Kraljevo.\nČlanovi Gradskog veća su razmatrali i žalbe izjavljene na rešenja i zaključke donete u prvom stepenu, prigovore i zahteve građana.


Državni mediji Severne Koreje javljaju da je lider te zemlje Kim Džong Un oštro kritikovao nadležne zbog njihovog neuspeha da izgrade hidroelektranu na severu zemlje. Navodi se da je Kim tokom posete gradilišu bio "ekstremno besan", a da je kritikovao nadležne zbog toga što ga nisu pismom izvestili o situaciji.\nOvo pokazuje da se Kim muči da popravi ekonomsku situaciju u zemlji dok istovremeno pregovara sa SAD. Ranije ovog meseca on je posetio dve fabrike i kritikovao nadležen zbog lošeg održavanja zgrade, nedovoljne stručnosti i drugih problema.\nNepal: Prevrnuo se kamion sa građevincima, najmanje 18 poginulih


Melike Ipek Yalova u još jednoj upečatljivoj ulozi - TV Exposed\nTurksa glumica Melike Ipek Yalova dugo je učestvovala u ATV seriji Bir Zamanlar Cukurova. Glumica, koja je privukla pažnju likom Muygan, provela je 3 sezone u ulozi u kojoj suze nisu prestajale.\nNovosti Apr 12, 2022 0 Add to Reading List\nMelike Ipek Yalova, koja je napustila priču u finalu treće sezone Bir Zamanlar Cukurova, dala je impresivnu predstavu tokom 3. sezone. Glumica, koja je ovu sezonu započela serijom Mahkum / Zatvorenik nakon uticajne uloge Muygan, ponovo stavlja svoj potpis na nastup koji očarava njene fanove.\nMelike, koja igra lik Buge u seriji Mahkum, koja do sada ima 16 epizoda, ponovo lije suze i ponovo se bori sa teškim problemima. Glumica, čiji je lik koji je glumila takođe preživeo tragične događaje koje je doživeo u prethodnoj seriji , takođe pokazuje koliko je uspešna u svojim dramskim ulogama. Obožavaoci serije misle da Melike Ipek Yalova odlično prati svoje kolege i da se dobro slaže na sceni sa Ismailom Haciogluom.\nBrojni fanovi su pisali o njihovim likovima na društvenim mrežama: „Scene sa Barisom i Buge imaju drugačiju hemiju. Veoma su fini i dobro idu zajedno.” Mnogi gledaoci komentarišu da lik Buge tokom svojih scena lije suze i da joj je teško. Obožavaoci, koji takođe daju mnogo pohvalnih komentara o lepoti glumice, kažu da su posebno impresionirani njenim očima.\nNOVO - Teskilat - Treća sezona pod velikim znakom pitanja?!\nturska glumica Melike Ipek Yalova\n40 miliona za prvu epizodu turske serije Sen Cal Kapimi!


Sutra isplata posebne novčane naknade saopštila NSZ – Knjaževačke vesti\nHome / 2021 / Sutra isplata posebne novčane naknade saopštila NSZ\nNacionalna služba za zapošljavanje saopštila je da će u četvrtak 14. januara 2021 godine izvršiti isplatu posebne novčane naknade za mesec decembar 2020. godine, uplatom na tekuće račune korisnika kod poslovnih banaka.\nKako saopštavaju iz ove institucije, NSZ je izvršio usklađivanje iznosa osnovice dnevne novčane naknade kao i najnižeg i najvišeg mesečnog iznosa novčane naknade za slučaj nezaposlenosti.\nNakon usklađivanja osnovica dnevne novčane naknade iznosi 1.052,89 dinara, dok najniži mesečni iznos novčane naknade za slučaj nezaposlenosti iznosi 23.575,00 dinara. Najviši mesečni iznos novčane naknade za slučaj nezaposlenosti iznosi 54.650,00 dinara.\nInače usklađivanje se vrši jednom godišnje, a usklađeni iznosi primenjivaće se od 1. februara ove godine.\nPrevious: Marija iz Knjaževca više nije sama – stigla pomoć humanih ljudi\nNext: Odluka Kriznog štaba : Vanredna situacija na delu teritorije opštine Knjaževac


ČERUPANJE GIGANTA Ko stopira zakup "Hipola"\nIako je za “Hipol”, nekadašnjeg hemijskog giganta iz Odžaka, održana aukcija, ni posle mesec dana odbor poverilaca nije održao sednicu i prihvatio najbolju ponudu. Dok se čeka, fabrika se čerupa.\nU proteklom periodu privatne firme iz Novog Sada i Subotice su protivpravno prisvojile više miliona evra, a “Hipol” je 2018. godinu završio sa gubitkom. Firme koje su radile po ugovoru nisu plaćale tekuće troškove fabrike. Agencija za licenciranje stečajnih upravnika (ALSU) raspisala je javni poziv za zakup “Hipola” s ciljem da se nadalje spreči otvorena pljačka fabrike.\nOdržana je aukcija 13. maja i među četiri učesnika najbolju ponudu je dalo privredno društvo iz Smedereva. Za godišnji zakup fabrike firma iz Smedereva ponudila je 1.100.000 evra. Zakupac se, za razliku od ranijeg aranžmana, obavezao da plaća sve tekuće troškove, uposli za vreme trajanja zakupa više od 200 radnika uz obavezu da prerađuje minimum 1.000 tona sirovine. Najbolji ponuđač dostavio je bankarsku garanciju, a obavezao se i na plaćanje poreza na imovinu i svih troškova same proizvodnje.\nMeđutim, odbor poverilaca se ne sastaje i nejasno je ko i zbog čega koči potpisivanje ugovora o zakupu.\nTrenutno, iako je istekao ugovor, mimo propisa u “Hipolu” posluje firma iz Novog Sada koja u fabrici proizvodi bez naknade i istovremeno tuži “Hipol” u stečaju za više od sedam miliona evra. Nadležni istražni organi, kako saznajemo, treba da istraže da li je ova suma nastala po fiktivno ispostavljenim zaduženjima.\nOTAC DEVOJČICE OPTUŽUJE ŠKOLU "Ružica došla kući sa crvenim vratom, drug iz odeljenja ju je davio, skoro da je izgubila svest"\nOd korona virusa u svetu je do sada obolelo skoro 600.000 ljudi, a preminulo više od 27.000. U Srbiji je registrovano ukupno 528 zaraženih i osam smrtnih slučajeva.\nU trenutku dok se većina lekara i medicinskog osoblja u Srbiji hrabro bori protiv korona virusa, provodi dane i dane po bolnicama i laboratorijama, njihove kolege su napravile podvig koji je po mnogo čemu jedinstven u svetu.\nAvion "Er Srbije" odleteo je jutros iz Beograda za Maltu, rečeno je Tanjugu u srpskoj aviokompaniji.


US open ima 400 miliona dolara razloga zbog kojih se ne predaje - SPORTSKI ŽURNAL\nTrojac stavio potpis na ugovore sa Željom, Babić veran Šapčaima\nUS open ima 400 miliona dolara razloga zbog kojih se ne predaje\nDobar deo ovog profita ode američkom tenisu za koji je to 80 odsto budžeta\nFOTO: EPA/Dž. Mabanglo\nNešto više od tri meseca su ostala do održavanja Ju-Es opena. Za publiku je to mnogo, teniserima predstavlja nadu, ali za organizatore – samo što nije.\nAmerička teniska asocijacija je pred slomom nerava jer za organizaciju tako velikog događaja to je kratak rok, pogotovo jer se ne zna gde će se održati, a ulog je ogroman. Čak oko 400 miliona dolara zaradi Ju-Es open, dobar deo ovog profita ode američkom tenisu za koji je to 80 odsto budžeta.\nZato nikoga i ne treba da čudi u kakvom strahu Amerikanci pokušavaju da nađu rešenje za ovaj problem. Prva opcija je naravno Flašing Medouz, domaćin Ju-Es opena već oko pola veka kroz čije kapije prođe blizu 740 hiljada posetilaca. Međutim, ovaj stadion je do pre neki dan bio domaćin zaraženima od korone i ko zna kada će biti u mogućnosti da se vrati tenisu.\nUkupno je 12 terena, svi u zatvorenom prostoru, bilo namenjeno pacijentima, bilo je postavljeno 350 kreveta, a svakog dana je bilo deljeno 25.000 obroka.\nKada je prošle nedelje i poslednji pacijent napustio Flašing i čelnici Teniske asocijacije počeli da razmišljaju o vraćanju kompleksa u teniski kontekst, njujorške gradske vlasti su se ponovo oglasile predlogom da se tu sada preseli karantin.\nZato se razmatraju mogućnosti da se Ju-Es open prvi put posle Prvog svetskog rata odigra van NJujorka. Glavni kandidat je Indijan Vels jer poseduje veličanstven stadion, a od pre neki dan se pominje i Orlando na Floridi u kome je sedište Američke teniske asocijacije. Ovaj centar poseduje čak 100 terena i mnogi smatraju da bi tu bilo lakše organizovati turnir, pogotovo što bi se najverovatnije igrao bez publike pa veličina stadiona nije ni bitna.\nOtašević napustio Spartak: Ovoga puta nismo uspeli da se dogovorimo\nNatho: Čekaćemo još na pune tribine, ali pred bar dve-tri hiljade ljudi bismo mogli da igramo